qundao/data-zh-poetry huggingface dataset:
送姜京兆之任奉天
作者：毛奇龄
朝代：明
体裁：古风

朔风吹长旟，旦日耀严装。君子奉明诏，叱驭辽水阳。嘉绩著圻甸，贤声比张王。念兹根本地，曾见蛟龙翔。因假两省贵，爰展三辅光。高江蔽鸭绿，大府开熊黄。隆冬播弘泽，能令草不僵。私惜离子舍，何以慰高堂。忽当迪新恩，子弟皆腾骧。独予托末契，愿服前车箱。一揽山海胜，再观边塞长。第恐冒雾露，以此留傍徨。邮亭张饮饯，予亦持清觞。临岐无所赠，聊献胏与肠。宾雁倚南日，翙凤鸣东冈。相期策荣名，还视湖海傍。
送姜八廷榉公车
作者：毛奇龄
朝代：明
体裁：七言律诗

金门挟策甫归旋，又值公车上计年。供帐重开江令宅，鸣钲先发孝廉船。燕台骏马横边雪，帝里秾花接禁烟。郊祀既成需待诏，看君此去赋甘泉。
送姜黄门赴都
作者：毛奇龄
朝代：明
体裁：古风

紫微曜层清，列宿明天阶。兴云郁文昌，阊阖一以开。君子秉亮节，振藻扬九垓。托身莅华要，握笔相徘徊。藻合识鱼在，梧菶知凤喈。乍转青琐闼，复入铜龙隈。暂言隔通轨，遂得联清裁。敷文播朝列，将以跻上台。璠玙炤日月，亮能积中怀。明堂贮鸿宝，秘此鼎与鼒。祗念幽壑侣，徒抱中林材。出处既已异，去就临当乖。结辔淩沧洲，安能与之偕。行将攀修衢，与之咏康哉。
送孙太史充册立使封安南国王二首·其一
作者：毛奇龄
朝代：明
体裁：五言律诗

金册三交使，朱衣万里身。圣恩优侍子，宾礼觌王臣。泷海花如雾，炎洲水似银。百蛮开诏后，并作日南春。
送孙太史充册立使封安南国王二首·其二
作者：毛奇龄
朝代：明
体裁：五言律诗

故典淹儒术，新王拜御书。去登朝汉阙，归负指南车。象郡衔碑远，蒲泥赐印馀。边亭争负弩，为认马相如。
送孙孝廉还里
作者：毛奇龄
朝代：明
体裁：古风

去年八月桂子黄，看君雕鹗争翱翔。今年秋节又三五，慷慨送君还故乡。君才卓荦世所羡，曾在含元膺召见。司马高文有赐金，王褒出使尝乘传。芙蓉十里江岸长，将归且醉当垆傍。沧江暂见蛰龙卧，云兴雾捲旋飞扬。河桥衰柳不堪折，月满当头白如雪。他日相逢杏苑中，仍向花间看明月。
送孟远之京
作者：毛奇龄
朝代：明
体裁：五言律诗

梅雨大江平，朱花驿路明。三年溟海客，五月永兴城。白纻留欢曲，黄金市骏名。旧京屠狗在，到处有逢迎。
送宋臬台由绍兴道赴任杭州十四首·其一
作者：毛奇龄
朝代：明
体裁：七言绝句

东南观察古诸侯，玉节临关拥上游。藩府旧曾开八部，千舻万舳向杭州。
送宋臬台由绍兴道赴任杭州十四首·其七
作者：毛奇龄
朝代：明
体裁：七言绝句

褰帷露冕导江沙，揽辔登车问海涯。全辖名都一十二，望风解绶是谁家。
送宋臬台由绍兴道赴任杭州十四首·其三
作者：毛奇龄
朝代：明
体裁：七言绝句

明时柏府外台臣，浃日枫宸中眷新。久使南行劳叱驭，谁知东郡早埋轮。
送宋臬台由绍兴道赴任杭州十四首·其九
作者：毛奇龄
朝代：明
体裁：七言绝句

望京门外挽金车，镇海楼头展玉笳。幕府政成多问字，春江相送共侯芭。
送宋臬台由绍兴道赴任杭州十四首·其二
作者：毛奇龄
朝代：明
体裁：七言绝句

金幢百里晓云开，浙水东流去复来。一道星飞吴子国，群公帐饮越王台。
送宋臬台由绍兴道赴任杭州十四首·其五
作者：毛奇龄
朝代：明
体裁：七言绝句

清霄鹗度压江濆，遥海鹏飞簸曲云。渐水岂因吴越限，使星不逐斗牛分。
送宋臬台由绍兴道赴任杭州十四首·其八
作者：毛奇龄
朝代：明
体裁：七言绝句

两行豸节驻钱唐，万仞龙门起故鄣。明圣湖光同皎镜，紫微山路比秋霜。
送宋臬台由绍兴道赴任杭州十四首·其六
作者：毛奇龄
朝代：明
体裁：七言绝句

越东八察元才子，浙右双旌李邺侯。转运倘能怀左臂，金章犀带镜湖秋。
送宋臬台由绍兴道赴任杭州十四首·其十
作者：毛奇龄
朝代：明
体裁：七言绝句

三秋熊轼望来迟，十里樟亭系去思。惆怅过江羊叔子，东风一路野棠碑。
送宋臬台由绍兴道赴任杭州十四首·其十一
作者：毛奇龄
朝代：明
体裁：七言绝句

提刑大使玉津宫，旧日刑官是大冯。二到两丁何足羡，试看今日广平公。
送宋臬台由绍兴道赴任杭州十四首·其十三
作者：毛奇龄
朝代：明
体裁：七言绝句

白羽青丝间虎符，豸堂骢路隐龙图。时至讴思连十郡，暇来宾从满三吴。
送宋臬台由绍兴道赴任杭州十四首·其十二
作者：毛奇龄
朝代：明
体裁：七言绝句

锦棹春江西上时，吴山相望郁参差。他年纪绩能怀古，应到钱王武肃祠。
送宋臬台由绍兴道赴任杭州十四首·其十四
作者：毛奇龄
朝代：明
体裁：七言绝句

使星才发会稽山，献石怀钱满市阛。只恐内台相望久，浙潮一日两回还。
送宋臬台由绍兴道赴任杭州十四首·其四
作者：毛奇龄
朝代：明
体裁：七言绝句

凤凰山下豸堂高，宪使西行仗羽旄。两岸桃花回锦缆，春风徐渡浙江涛。
送客
作者：毛奇龄
朝代：明
体裁：六言诗

梁父城边走马，袁公浦口扬舲。送君十里五里，同上长亭短亭。
送客
作者：毛奇龄
朝代：明
体裁：七言绝句

送客春城柳渐低，千条万缕市亭西。从今勿折长条赠，恐有归人系马蹄。
送客之天台是时海上方用兵念其垂老入戎马地系之以诗·其三
作者：毛奇龄
朝代：明
体裁：五言律诗

固欲寻仙岛，还思渡海潮。兵连白峤驿，人上赤栏桥。雨拾溪中橡，霞分城上标。金堂堪避地，仙侣定招邀。
送客之天台是时海上方用兵念其垂老入戎马地系之以诗·其二
作者：毛奇龄
朝代：明
体裁：五言律诗

渺渺章安道，君将何所之。榴花环岸曲，梅雨遍天涯。玉洞贻书远，丹崖控鹤迟。倘寻华顶去，莫赋恶溪诗。
送客之天台是时海上方用兵念其垂老入戎马地系之以诗·其四
作者：毛奇龄
朝代：明
体裁：五言律诗

水白过新鹭，山黄熟早梅。百年逾甲子，五月上天台。采药旌旗暗，看花溪路回。赤城逢许迈，但劝早归来。
送客入蜀
作者：毛奇龄
朝代：明
体裁：七言绝句

西到成都未有期，春江淼淼接天涯。须知庄蹻三巴路，不在秦王万岁池。
送客屯安州
作者：毛奇龄
朝代：明
体裁：五言律诗

洱海浮天远，昆阳扩地遥。新田还汉驿，壮士佩吴刀。漕挽占城种，军移郧国苗。转输无用谕，勿上长卿轺。
送家佥事提学云南
作者：毛奇龄
朝代：明
体裁：五言排律

司命开南诏，除书下建章。经传宣圣里，名冠郑公乡。久列螭头仗，曾含鸡舌香。缥箱疑武库，珠斗见文昌。比士昆池外，衡文洱泽傍。猓间垂甫掖，瘴里判干将。八代唐文重，诸生段氏良。国书传杜佑，家学本毛苌。东壁舒光远，南溟得路长。雁行回复处，相忆在澜沧。
送家太史假归新安
作者：毛奇龄
朝代：明
体裁：古风

长安朝暮送行地，西有张掖东沙河。每临祖席发归思，曰归不归思若何。忆昔徵车乍来赴，本欲还山乞归去。光宅先教宿李蟠，直言必欲留裴素。吾宗就试得数人，林间二阮叨同伦。云阳旧令举复罢，叔氏妙才人尽闻。掞天彻地藻思辟，尝见挥毫趁飞翮。国子通传虎观文，献王亲受京房易。集贤载笔入丹地，便遣方平撰前记。制举从来待异材，史书岂是寻常事。嗟予落托百不成，长沙旧谱依泉明。霜前铜兽当厅列，日跨疲驴逐队行。如何叔氏掉头早，镇自陈情痛乌鸟。婺女瞻来橘嶂寒，客星归傍桐江晓。予于去住愿总违，岂难遽著青罗衣。惭于史局未能了，觉与世数终相岐。秋林柿熟菊初发，此去芦沟看新月。诎指明年还院时，仍在清商戒寒节。软尘著雨衣未乾，沧浪自昔推新安。冠缨濯罢如相望，知在天边风露间。
送平将军守建昌卫
作者：毛奇龄
朝代：明
体裁：七言律诗

龙骧衔命重南征，阃外莲花早列营。岂有黄驺能陷阵，忻逢白马旧知名。护军台接章山戍，转饟船随下濑兵。莫道元戎难就拜，麻姑坛土筑方成。
送平象九之任宜宾
作者：毛奇龄
朝代：明
体裁：七言律诗

夜郎南去使车稀，喜见双凫�道飞。巴郡雪消来白市，蜀江花落覆青衣。春田种秫抄云起，午夜横琴带露挥。此去叶榆烽火靖，掖门相望敢言违。
送平骠骑出守东平
作者：毛奇龄
朝代：明
体裁：七言律诗

玉节新分骠骑营，须句旧地重东平。旌门时启中都路，弓月秋翻海上城。堠转雕戈回过骑，漕来挽粟听鸣钲。黄山尚有遗书在，东去宁无进履情。
送张太守之济南
作者：毛奇龄
朝代：明
体裁：七言律诗

衔命东行海岳秋，使君著绩在秦州。诏书特赐杨承令，竹马新迎郭细侯。衣覆黄金腰底绶，花含白雪郡东楼。此乡原有前贤迹，早晚应传买犊讴。
送张学士给假还里四首·其一
作者：毛奇龄
朝代：明
体裁：七言律诗

给侍昭文敢乞身，十年华盖镇相亲。暂从丹禁辞明主，要使沧洲识近臣。私第慢教收秘笈，还朝早已订温纶。洞门雨后春风发，仙骥翾飞总绝尘。
送张学士给假还里四首·其三
作者：毛奇龄
朝代：明
体裁：七言律诗

修文中禁许谁寻，乍见鹓鸾出上林。疏入独言亲葬远，慨焉予告圣恩深。城连百子思埋玉，舟过三江笑铸金。移孝作忠畴得似，年来空愧接衣簪。
送张学士给假还里四首·其二
作者：毛奇龄
朝代：明
体裁：七言律诗

蓬阁由来多岁年，此行未许遂归田。授餐还撤东堂馔，赐橐长携内府钱。拥传春衔金勒浅，登楼时见玉绳悬。还家总道家山好，却讶苍龙当昼眠。
送张学士给假还里四首·其四
作者：毛奇龄
朝代：明
体裁：七言律诗

横门供帐傍春城，况值清明草又生。中袐早詶图史愿，东山终有薜萝情。六筐瘗后犹登垄，五岳游时慢记名。祗恐圣明怀望切，海门潮上促王程。
送张杉赴晋州幕三首·其一
作者：毛奇龄
朝代：明
体裁：古风

张子西游秦晋间，朔风吹雪度江关。驿亭柳叶谁堪把，幕府莲花尔自攀。腰下羊头三尺鞘，近前双纽是刀环。
送张杉赴晋州幕三首·其三
作者：毛奇龄
朝代：明
体裁：古风

针线密缝慈母意，韦弦两佩故人心。长淮雪霁冰鱼合，临晋风多塞鸟深。每欲下帷留郗子，可堪倚马送陈琳。
送张杉赴晋州幕三首·其二
作者：毛奇龄
朝代：明
体裁：古风

使君拥彗解梁州，才子轻车汗漫游。管记肯同阮瑀幕，依人还向仲宣楼。计程傍腊过河水，何日乘春下陇头。
送张迩可还里用韩退之送陆畅南归韵
作者：毛奇龄
朝代：明
体裁：古风

夫子擅骏业，卓荦饶人闻。披襟对天安，气辟仗下军。论达得种皓，词雄比崔群。阶前雁羔集，户外车毂纷。共言天子贵，无书禅云云。谁为翰林者，当此砚欲焚。乃者西都宾，长怀北山文。长夏厌暑雨，高天瞩流云。京门老同学，把袂不忍分。感深语方轖，义激酒易醺。衰年恋乡邑，刺促如蝇蚊。何当随周磐，流涕还汝坟。
送彭生之大梁
作者：毛奇龄
朝代：明
体裁：七言律诗

才子相逢拥敝裘，论文高会又经秋。每因击筑来燕市，长是听钟在寺楼。铜马门高回六翮，金堤水溢见双钩。相如自有凌云赋，垂老重为梁苑游。
送徐二十二嗣定廷试南还·其一
作者：毛奇龄
朝代：明
体裁：七言律诗

天安门启控双镮，圣主临轩策奏还。老景去留存宦迹，夏云重叠类家山。城边度马人俱远，庭有衔鱼鸟自閒。他日论文肯相待，为君柳市重跻攀。
送徐二十二嗣定廷试南还·其二
作者：毛奇龄
朝代：明
体裁：七言律诗

青袍裁罢谒公车，徐乐原来始上书。万里敢嫌云路远，百年长坐夜窗虚。固知道在难为报，翻笑官閒未易除。思煞旧时同学者，到今谁复共岩居。
送徐二十二还兰亭·其一
作者：毛奇龄
朝代：明
体裁：七言律诗

十年兰上久相依，曾向空林讲息机。千乘几能酬白璧，诸州无复荐黄衣。栖迟京国仍龙卧，归去沧江有雁飞。谁想平泉旧韦楚，到来文酒愿俱违。
送徐二十二还兰亭·其二
作者：毛奇龄
朝代：明
体裁：七言律诗

秋尽冥鸿惜羽翰，故人相别在长安。樽前可念唯官鲙，阙下难留是伯鸾。前路断蓬惊岁晚，还家收稻恰天寒。独怜垂老金台客，长过青门泪未乾。
送徐仲山南归·其一
作者：毛奇龄
朝代：明
体裁：七言绝句

当时郡国举才贤，独诣公车思黯然。记得秋潮初涨后，与君相遇大河边。
送徐仲山南归·其七
作者：毛奇龄
朝代：明
体裁：七言绝句

双凫北向一南翔，悔见溪云出岫长。寄语君家女都讲，莫将新句贮金箱。
送徐仲山南归·其三
作者：毛奇龄
朝代：明
体裁：七言绝句

西风吹柳御河黄，出宿街南光宅坊。思煞故园残暑后，荷花初放贺家庄。
送徐仲山南归·其二
作者：毛奇龄
朝代：明
体裁：七言绝句

太常策奏本无期，司马门间召试迟。谁使公孙留北阙，偏教辕固返东淄。
送徐仲山南归·其五
作者：毛奇龄
朝代：明
体裁：七言绝句

周官湖口旧渔矶，回首江皋事事非。欲送故人归里闬，顿令清泪满朝衣。
送徐仲山南归·其六
作者：毛奇龄
朝代：明
体裁：七言绝句

九门地震尚諠阗，何事还登惜别筵。能用士如王吉辈，不教人忆汉宣年。
送徐仲山南归·其四
作者：毛奇龄
朝代：明
体裁：七言绝句

晓日横门设锦茵，绕朝此际赠鞭新。中书门下停车久，曾荐徐宁第一人。
送徐十五缄之扬州
作者：毛奇龄
朝代：明
体裁：七言律诗

袅袅长帆浙水滨，停帆一送柳条新。邹阳不愧名园客，阮瑀还为入幕宾。赭口雪消迷贾舶，渭城歌罢醉离人。东风前路催花发，愁到邗关是暮春。
送春日偕同馆诸公集张毅文太史宅分得毫字
作者：毛奇龄
朝代：明
体裁：七言律诗

御苑才开露井桃，春光又复去东皋。肯从杯底辞酃渌，且向花前换苧袍。天半结云催夏雨，座间骋辩析秋毫。伤心九十无多剩，指下薰风莫漫操。
送曼殊·其一
作者：毛奇龄
朝代：明
体裁：五言律诗

且送青娥去，言随阿母归。荷花开作面，菊叶剪为衣。泪尽中途别，魂离何处依。他时香案下，相待莫相违。
送曼殊·其二
作者：毛奇龄
朝代：明
体裁：五言律诗

岂有登车意，原无唾井情。因身长有病，阿母镇相迎。宝髻山桃插，香骸土木成。伤心未开阁，生放小蛮行。
送曾三还峡江同用鲛字
作者：毛奇龄
朝代：明
体裁：五言律诗

曾子真豪士，英年在草茅。穷冬归玉峡，樽酒送寒郊。车路停边马，刀容饰海鲛。扬雄今愧汝，不敢解人嘲。
送朱徵君归云间·其一
作者：毛奇龄
朝代：明
体裁：七言律诗

吴中佳士着单衣，正及归时白露微。斗下三能长北转，华亭一鹤且南飞。关连晓树烟常早，湖偃秋荷花渐稀。到得故园收潦尽，阶前无恙钓鱼矶。
送朱徵君归云间·其二
作者：毛奇龄
朝代：明
体裁：七言律诗

西风㩂叶下芦沟，老去依然展蒯缑。洛下竞传新月旦，箧中犹载旧阳秋。店通古寺寻前宿，路入平江访昔游。帝里风光仍有待，孟亭初筑漫淹留。
送李检讨予养还山
作者：毛奇龄
朝代：明

招弓下中山，葺屦朝上京。公车何崔嵬，所藉高世名。志气本超卓，文藻亦纵横。谁言紫阁翁，少小无宦情。至尊重良会，召见开延英。食以朱贝柈，沃以碧笋羹。给札令呈艺，轹落无弱营。因之授册府，入署承明庭。夏云方南驰，夜火将西倾。一旦上省养，孝感动圣明。衔轼谢京邑，衣锦投乡程。祖帐各掔袂，反若千里行。人生有初服，亦欲奠所贞。何为坐拘牵，閟志徒怦怦。圜凿不受枘，樛枝岂为辐。况有终南行，白华蔓空谷。曾参著儿冠，虞氏就养屋。渴借桑门瓜，甘怀洞庭橘。昔有棒檄生，色喜逮亲育。今我亦何为，但指风与木。蓬池畜嘉鱼，得为亲釜熟。迎养曷不可，遽尔返邦族。白衣虽改绣，披之当莱服。碧山张学士，当此悔解幞。天凉卖浆稀，官邸日不足。临朝思贻鞭，无马堪竞逐。但咏《南陔》诗，双泪下簌簌。太华有佳气，乃在龙门山。千载启石室，一若通武关。盘冈与绣岭，隐者藏其间。况复踵灵异，于此产马班。当今居史宬，畴职笔与删。翳众多匠手，而予犹汗颜。维彼粲门子，高踞兰台端。慷慨忽弃置，踯躅谁跻攀。柱下去一宿，撰事留五难。有论责韩愈，无书报任安。新秋坐林薄，仰看飞云还。窗通紫微远，户傍太乙寒。日月过櫩隙，晨夕躬庭餐。视此三寸扰，何如一日闲。予有湖上业，滟潋通周官。思以割一曲，未敢徼圣欢。横门出祖道，藉藉皆来观。缅彼前史贤，相顾增长叹。
送李检讨予养还山·其一
作者：毛奇龄
朝代：明

招弓下中山，葺屦朝上京。公车何崔嵬，所藉高世名。志气本超卓，文藻亦纵横。谁言紫阁翁，少小无宦情。至尊重良会，召见开延英。食以朱贝柈，沃以碧笋羹。给札令呈艺，轹落无弱营。因之授册府，入署承明庭。夏云方南驰，夜火将西倾。一旦上省养，孝感动圣明。衔轼谢京邑，衣锦投乡程。祖帐各掔袂，反若千里行。人生有初服，亦欲奠所贞。何为坐拘牵，閟志徒怦怦。
送李检讨予养还山·其一
作者：毛奇龄
朝代：明
体裁：古风

招弓下中山，葺屦朝上京。公车何崔嵬，所藉高世名。志气本超卓，文藻亦纵横。谁言紫阁翁，少小无宦情。至尊重良会，召见开延英。食以朱贝柈，沃以碧笋羹。给札令呈艺，轹落无弱营。因之授册府，入署承明庭。夏云方南驰，夜火将西倾。一旦上省养，孝感动圣明。衔轼谢京邑，衣锦投乡程。祖帐各揽揽，反若千里行。人生有初服，亦欲奠所贞。何为坐拘牵，閟志徒怦怦。
送李检讨予养还山·其三
作者：毛奇龄
朝代：明
体裁：古风

太华有佳气，乃在龙门山。千载启石室，一若通武关。盘冈与绣岭，隐者藏其间。况复踵灵异，于此产马班。当今居史宬，畴职笔与删。翳众多匠手，而予犹汗颜。维彼粲门子，高踞兰台端。慷慨忽弃置，踯躅谁跻攀。柱下去一宿，撰事留五难。有论责韩愈，无书报任安。新秋坐林薄，仰看飞云还。窗通紫微远，户傍太乙寒。日月过櫩隙，晨夕躬庭餐。视此三寸扰，何如一日閒。予有湖上业，滟潋通周官。思以割一曲，未敢徼圣欢。横门出祖道，藉藉皆来观。缅彼前史贤，相顾增长叹。
送李检讨予养还山·其三
作者：毛奇龄
朝代：明

太华有佳气，乃在龙门山。千载启石室，一若通武关。盘冈与绣岭，隐者藏其间。况复踵灵异，于此产马班。当今居史宬，畴职笔与删。翳众多匠手，而予犹汗颜。维彼粲门子，高踞兰台端。慷慨忽弃置，踯躅谁跻攀。柱下去一宿，撰事留五难。有论责韩愈，无书报任安。新秋坐林薄，仰看飞云还。窗通紫微远，户傍太乙寒。日月过櫩隙，晨夕躬庭餐。视此三寸扰，何如一日闲。予有湖上业，滟潋通周官。思以割一曲，未敢徼圣欢。横门出祖道，藉藉皆来观。缅彼前史贤，相顾增长叹。
送李检讨予养还山·其二
作者：毛奇龄
朝代：明
体裁：古风

圜凿不受枘，樛枝岂为辐。况有终南行，白华蔓空谷。曾参着儿冠，虞氏就养屋。渴借桑门瓜，甘怀洞庭橘。昔有捧檄生，色喜逮亲育。今我亦何为，但指风与木。蓬池畜嘉鱼，得为亲釜熟。迎养曷不可，遽尔返邦族。白衣虽改绣，披之当莱服。碧山张学士，当此悔解幞。天凉卖浆稀，官邸日不足。临朝思贻鞭，无马堪竞逐。但咏《南陔》诗，双泪下簌簌。
送李检讨予养还山·其二
作者：毛奇龄
朝代：明

圜凿不受枘，樛枝岂为辐。况有终南行，白华蔓空谷。曾参著儿冠，虞氏就养屋。渴借桑门瓜，甘怀洞庭橘。昔有棒檄生，色喜逮亲育。今我亦何为，但指风与木。蓬池畜嘉鱼，得为亲釜熟。迎养曷不可，遽尔返邦族。白衣虽改绣，披之当莱服。碧山张学士，当此悔解幞。天凉卖浆稀，官邸日不足。临朝思贻鞭，无马堪竞逐。但咏《南陔》诗，双泪下簌簌。
送李琦还家襄州
作者：毛奇龄
朝代：明
体裁：五言律诗

送汝还襄邓，春风起大堤。家浮青雀舫，人唱白铜鞮。诸葛隆中客，庞公江外妻。可怜新种柳，都似武昌西。
送李生
作者：毛奇龄
朝代：明
体裁：古风

先生本是青丘子，直走尘埃过都市。脱履朝看圮上星，乘槎暮宿天河水。梅花初发雪满襟，相逢醉卧东城阴。天涯沦落知无定，北斗南箕何处寻。
送杨卧之丰城访周明府四首·其一
作者：毛奇龄
朝代：明
体裁：五言绝句

扬舲下柳浦，散辔回椒丘。祇为思雷令，时时望斗牛。
送杨卧之丰城访周明府四首·其三
作者：毛奇龄
朝代：明
体裁：五言绝句

洗马将渡江，芒芒百端集。曾与彦辅谭，清润似玉立。
送杨卧之丰城访周明府四首·其二
作者：毛奇龄
朝代：明
体裁：五言绝句

丰城有遗剑，闻在龙门山。君往试探之，当令莫邪还。
送杨卧之丰城访周明府四首·其四
作者：毛奇龄
朝代：明
体裁：五言绝句

少小才名重，宾朋款宴稠。石门云起处，应上剑江楼。
送杭州顾使若之任
作者：毛奇龄
朝代：明
体裁：七言律诗

彦先才地冠中朝，新赐朱幡领六条。井邑杂通瓯海路，郡楼平对浙江潮。花前试印开朱匣，雨后行车驻画桥。谁道蓟门乘传远，专城峻望已干霄。
送林使君督学河南
作者：毛奇龄
朝代：明
体裁：古风

东家拾明月，传视不能识。青黄蔽前林，谁能辨容色。晋安才子林，使君文章翕霱如蒸云。与予同馆者曹子，偕过泰山为主文。圣人大悦加奖誉，旋使中原视学去。剑气长飞龙子滩，盐车早辨羊肠路。春风二月柳满街，御河流水当行杯。南行已及清明后，少室山前花正开。
送林户部使学河南·其一
作者：毛奇龄
朝代：明
体裁：五言律诗

使帟东封转，星曹北斗悬。名高班鹭日，文变景龙年。云路瞻司命，天书奖进贤。中原推毂重，应赠绕朝鞭。
送林户部使学河南·其二
作者：毛奇龄
朝代：明
体裁：五言律诗

授简搜儒术，驱车出帝乡。九徵刚矢效，一顾鲜留良。客尽誇梁苑，文曾贵洛阳。三花开少室，倍觉掞天长。
送林户部使学河南福州访陈紫岩举人西园亭子即和其初还故庐原韵二首·其一
作者：毛奇龄
朝代：明
体裁：五言律诗

东越名贤继，西亭别宅居。傍櫩留绮石，隙地种嘉蔬。客屐穿林迥，园花着树疏。长春宫未废，游宴近何如。
送桐音南游·其一
作者：毛奇龄
朝代：明
体裁：七言律诗

春江南下水潺潺，君去湟川度庾关。地界九龙连百越，天开五岭控诸蛮。珠船行遇波中市，蜃气看成海上山。假使黄金能满橐，便随陆贾共来还。
送桐音南游·其二
作者：毛奇龄
朝代：明
体裁：七言律诗

南行万里出番韶，去看红蕉与绿蕉。岭骑似翻天畔羽，乡书应润海边潮。官台犀烛开筵敞，猺戍戈门接洞遥。痛汝招魂心独苦，十年藩使未归朝。
送梁京兆之任奉天兼讯姜少京兆
作者：毛奇龄
朝代：明
体裁：五言排律

峻秩迁京尹，高名过赵张。青云连北镇，赤伏兆南阳。居重安如石，官清凛似霜。玉麟新作篆，银菟旧为章。地入三屯胜，军从九卫防。浑河回障远，澄海度辽长。属国踰平壤，降番处兀良。城垂荒徼路，厅傍故宫墙。朝日沙间白，秋花雪后黄。通关持虎节，候吏着熊裳。王骏留三辅，韩维置八厢。端寮吾友在，好为寄云纕。
送梅庚赴江南田使君幕和其留别原韵同陆大即席
作者：毛奇龄
朝代：明
体裁：古风

昔年曾作芦中人，蓬莱几度看扬尘。但逢东海孙宾石，不遇南昌梅子真。长安忽遘载文轴，把笔如栌帻如屋。入座皆嫌倒屣迟，当筵但道挥毫速。年来好酒恶水淫，醉归敲醒街头砧。兰成自有閒园赋，李勉难忘恋阙心。同时大陆本旧识，曲巷茹芦日相即。久知豪客自情亲，堪笑世人皆耳食。才大惊疑总在胸，官贫荐引全无力。金台名骏服轭多，宫中谁肯怜娙娥。谁知幕下得贤主，顿如尺水生微波。双桥相对草堂近，澄江一望迷林柯。高旌前导画熊虎，属车后载环马骡。南行有客辨车铎，相逢莫使然疑作。发册应过玉笥山，听钟犹在升元阁。只愁良友去蓟门，每上河桥辄作恶。陆生预道萧山毛，临行一曲唱且高。不虞漏尽鸡三号，珊鞭欲挥心转劳。金绳堕地玉壶罄，愿君还听歌声豪。
送汪令之任淄川·其一
作者：毛奇龄
朝代：明
体裁：五言律诗

为邑当齐地，之官到祝其。山环羊叔里，花发郑生祠。玉匣开丹篆，金堂展素丝。陶潜行县去，刚及早春时。
送汪令之任淄川·其二
作者：毛奇龄
朝代：明
体裁：五言律诗

历下初为政，阳坡旧有名。绶花随鹝转，书薤近庭生。目送云山远，心同海岳清。兴来能种秫，不碍鲁田耕。
送汪检讨林舍人奉使琉球册封中山王四首·其一
作者：毛奇龄
朝代：明
体裁：五言律诗

水国称藩远，儒臣奉使遥。玉函天外启，金节日南标。鲸路开云驿，虹旗结海桥。殊方倘怀阙，万里趁归潮。
送汪检讨林舍人奉使琉球册封中山王四首·其三
作者：毛奇龄
朝代：明
体裁：五言律诗

凤诏从天下，鹏程击水飞。封留传世宝，到着赐时衣。蜃气看成幄，鲛人喜下机。主宾迎飨后，頫首奉恩辉。
送汪检讨林舍人奉使琉球册封中山王四首·其二
作者：毛奇龄
朝代：明
体裁：五言律诗

北顾敷文命，东行载德音。片帆沙际急，孤岛雾中深。天赉三缲玉，波涵万顷金。针槃随所向，总见使臣心。
送汪检讨林舍人奉使琉球册封中山王四首·其四
作者：毛奇龄
朝代：明
体裁：五言律诗

荒服行人罕，还朝觐礼成。高风占使节，落日验归程。晚向龙宫别，春从鳌背生。蛮方书带砺，敢不藉芳名。
送沈九嗣范同姜启赴都
作者：毛奇龄
朝代：明
体裁：古风

纨绮游上京，翩翩盛裘马。丈夫贵立名，饰志取相下。怀珠恐迷时，抱椟以待贾。所念在得朋，唱高和靡寡。徐乐论甲兵，欧阳策风雅。欧阳受诗章句成，上书欲共严徐行。汉京力学五十士，惟此乃得当贤名。扺掌不为辨士策，拂毛直作惊人鸣。三街九市五衢道，列辔联车并騕袅。时向尚书省里行，谁来丞相门前扫。我本羁迟子，羡君似飞鸟。横云一去几千尺，送汝将行动颜色。江馆留题夜火红，扬州去路春衫白。桃花初开柳叶新，春江细草波粼粼。作歌当饮饯，欲别还逡巡。到京若问严生荐，勿道行歌朱买臣。
送沈五栗士本进士归里
作者：毛奇龄
朝代：明
体裁：七言律诗

同研淡墨注高名，骝马双骑出凤城。衣柳渐逢宫巷晓，看花刚及御园晴。开来榜目誇龙虎，归去川原见鹡鸰。一自容台陪宴后，萧疏长负故人情。
送沈客子还禾中
作者：毛奇龄
朝代：明
体裁：七言律诗

京门晓日动行旌，相送河桥百思生。三策未经投北阙，十年长忆在西平。宫墙柳絮粘天白，旅馆山栀入夏清。他日负薪能荐达，肯教廉吏抱虚名。
送洪升归里觐省·其一
作者：毛奇龄
朝代：明
体裁：五言律诗

十载留京国，三春返故扉。兴随青草发，梦逐白云飞。宿旅寻题壁，前途数换衣。城乌翻埤堄，相顾转依依。
送洪升归里觐省·其二
作者：毛奇龄
朝代：明
体裁：五言律诗

孝友乡人信，才名国士闻。朅来依上舍，此去浣中裙。柳记当门长，星从过野分。天涯原有泪，不用洒离群。
送洪明府图光之任程乡
作者：毛奇龄
朝代：明
体裁：七言律诗

程乡南去载青骊，明府才名天下知。珠海烟深行处远，藤花风煖候来迟。农钱绝徼输螺子，官酒长亭荐荔枝。送汝鹏飞刚六月，前图应记凤西池。
送淮安俞使君升礼部赴都
作者：毛奇龄
朝代：明
体裁：五言排律

淮水开钟鼓，河桥解骕骦。五年司谳吏，四十客曹郎。绶映林花綵，词成山桂黄。仙门将戛玉，官邸早含香。驿骑摇旌旆，湖民饯鲤鲂。客途无所赠，相送在朝阳。
送漳州胡别驾还郡
作者：毛奇龄
朝代：明
体裁：七言律诗

漳南上佐计车旋，携手京门思黯然。别榻尚施花屿侧，佩刀重挂柳营边。行时马傍春云曳，归见珠飞海月圆。谁道清廉少人识，胡威誉望正当年。
送王之珽之闽中
作者：毛奇龄
朝代：明
体裁：七言律诗

蒲帆初下楚江津，又理征车度七闽。瓯越宫台云外晓，郎官山树望中春。千金自载南天使，万里还随下濑人。少小请缨终有待，钓龙亭畔慢伤神。
送王五文璜游成都
作者：毛奇龄
朝代：明
体裁：七言律诗

临湘西去一孤舟，高溯瞿塘上益州。万里桥悬秦栈树，七盘关控蜀江流。郫筒春酒招山馆，锦堞秋花绕郡楼。君到若逢裴节度，草堂虽好莫淹留。
送王舍人迁广平司马
作者：毛奇龄
朝代：明
体裁：七言律诗

同趋丹陛惜分携，司马南行展画旗。赵市尚淹骐骥足，洺河应接凤凰池。刀衔带佩因家授，车障缇油耻世知。旧日退朝相问处，春风无限度花枝。
送益阳江明府
作者：毛奇龄
朝代：明
体裁：七言律诗

为郎上应轸傍星，八月秋风过洞庭。戍火夜销平蜀路，官舟晓泊望湘亭。黄陵过雨衣常润，白鹿衔花车未停。莫道携琴高和少，湘灵一曲暮山青。
送胡揭阳之官
作者：毛奇龄
朝代：明
体裁：七言律诗

揭阳胜地古潮州，束绶悬金起壮游。候吏远迎三水驿，居人多在百花洲。鲛珠散处蛮云绕，马甲装来海气浮。君到若推吴隐后，玉溪应发旧清流。
送蔡汉舒北游
作者：毛奇龄
朝代：明
体裁：五言排律

我厌东归辙，君摇北去装。渡江梅雨暗，入夏柳条长。宝带蟾蜍白，金台骏马黄。乘时开韫椟，利物重干将。绿草愁南浦，青云羡帝乡。只怜流荡久，不忍上河梁。
送蔡生之槜李
作者：毛奇龄
朝代：明
体裁：五言律诗

放眼星辰外，乘槎天汉中。新书传赵载，高论本王充。海水分衣绿，江城挂日红。由拳如望气，应过语儿东。
送虎丘僧游天台·其一
作者：毛奇龄
朝代：明
体裁：五言律诗

飞锡朝乘峤，浮杯夜渡湖。楢溪临绝涧，花顶拔当涂。清啸成公赋，高披孙令图。石梁如可过，万里一相呼。
送虎丘僧游天台·其三
作者：毛奇龄
朝代：明
体裁：五言律诗

天畔开丹壑，霞标建赤城。荷瓢横海去，曳杖入云行。晓日千岩立，春风众鸟鸣。金庭垂碧涧，知汝早留名。
送虎丘僧游天台·其二
作者：毛奇龄
朝代：明
体裁：五言律诗

胜域追游近，名贤饯送多。杖来吴地月，挂去海门萝。琼树明丹阙，桃花泛碧河。支公习静后，丘壑竟如何。
送蛤上人住黎里罗汉寺·其一
作者：毛奇龄
朝代：明
体裁：五言绝句

披衣辞越峤，飞锡下吴关。何以赠君行，白云相往还。
送蛤上人住黎里罗汉寺·其三
作者：毛奇龄
朝代：明
体裁：五言绝句

君曾住湘溪，莲花满溪沚。借问湖上莲，何如在湘水。
送蛤上人住黎里罗汉寺·其二
作者：毛奇龄
朝代：明
体裁：五言绝句

上人绝凡流，好住湖水湄。经传五门子，花落七条衣。
送蛤上人住黎里罗汉寺·其四
作者：毛奇龄
朝代：明
体裁：五言绝句

黎里有故人，闻在雪滩住。他时杯渡还，应过钓鱼处。
送裘侍御巡盐淮扬
作者：毛奇龄
朝代：明
体裁：七言律诗

独乘骢马下江都，夹道争看御史乌。帝简不殊李景让，官山重见管夷吾。临行旧邸金章露，曾弹新参铁面孤。饮饯都亭谁勿避，可知獬豸在当涂。
送贾明府入关中
作者：毛奇龄
朝代：明
体裁：七言律诗

安西万里旧咸关，上客鸡鸣早度閒。地入合阳逢雪尽，春来杜曲看花还。汉京久踞三秦胜，蜀道难通五丈间。君去若能寻马季，莫教东市浪追攀。
送赵侍卫弟出镇永宁·其一
作者：毛奇龄
朝代：明
体裁：七言律诗

早领钩陈典禁闱，为联戎索出金微。帐悬牙将新收铁，箧贮今皇旧赐衣。马邑营连环紫罽，雁门关险傍朱旂。辞朝祖帐盈车辙，谁道军前揖客稀。
送赵侍卫弟出镇永宁·其三
作者：毛奇龄
朝代：明
体裁：七言律诗

开平旧卫久休兵，款塞无烦更请缨。衷甲露看银鲤跃，耳衣风傍锦貂生。时开边障排云阵，夜拥灰垆画地营。兄弟城阳轻此别，肯教皇甫厌逢迎。
送赵侍卫弟出镇永宁·其二
作者：毛奇龄
朝代：明
体裁：七言律诗

将军出塞备才贤，金殿承恩正少年。宣府兵迎冬雪后，浑河马渡夕阳边。垣间掣电知摇旆，幕有飞乌为控弦。却忆侍臣同下直，鹖冠长遇禁门前。
送赵棠溪归西江
作者：毛奇龄
朝代：明
体裁：古风

棠溪赵子真天才，千里驰骋如龙媒。曾因借箸宰吾邑，满城万户皆婴孩。今来相遇蓟州路，早向长门卖词赋。黄尘扑面风捲衣，蘸墨挥毫有神助。春光初动柳拂波，故园花发思如何。挂帆通潞欲归去，酒徒市上还悲歌。天涯去住总为客，请饮杯中壮行色。此去无愁良会孤，前路何人不相识。
送赵郎中㩁使扬州
作者：毛奇龄
朝代：明
体裁：古风

曩者始元举文学，盈廷辩难惟㩁商。茂陵鲁国各持说，但欲支拄桑弘羊。今来待诏给笔札，方值征输事遏伐。大夫文学相见疏，谁敢著书论盐铁。司庾覆锦称望郎，怀香握草趋明光。延清词赋韦氏学，二妙有谁能抵当。星轺奉使㩁邗上，画舫红桥截春涨。豹尾朝悬估客鹾，鼍鸣夜度官艚饷。扬州此去风景殊，绕朝不用攀行车。关门紫气时时见，为我重诠道德书。
送邑明府韩公榇归辽阳
作者：毛奇龄
朝代：明
体裁：五言排律

萧县花齐落，樟亭草正凋。榇归辽海月，魂断浙江潮。化鹤思华表，飞鱼戴石桥。桓伊哀引曲，周勃泣吹箫。河北迎长旐，江南赋小招。如何薤上露，不与泪俱消。
送金二敬敷觐省汝南官署·其一
作者：毛奇龄
朝代：明
体裁：七言绝句

紫游金勒控双镮，公子思亲江上还。十月丹枫吹似锦，看君西度朗陵山。
送金二敬敷觐省汝南官署·其二
作者：毛奇龄
朝代：明
体裁：七言绝句

汝南公子本翩翩，觐省将归醉别筵。君去若逢袁夏甫，莫教徒步府门前。
送钱刑部提学贵州
作者：毛奇龄
朝代：明
体裁：七言律诗

都官视学本含鸡，帝里春风惜解携。五卫兵踰关索岭，诸生试待犵獠溪。城连箐竹蛮云暗，岩畔芭蕉瘴雨迷。一曲湘灵应听去，龙荒原在洞庭西。
送钱编修归养云间
作者：毛奇龄
朝代：明
体裁：七言律诗

暂辞东观返兰帏，相送青门望有辉。国史预裁毛义传，宫罗先制老莱衣。前临通潞当南浦，为望干山启北扉。顾去慈鸦归哺早，春来仍向禁林飞。
送陆使君出守思州
作者：毛奇龄
朝代：明
体裁：七言律诗

彤幨万里使罗施，路入湘门春到迟。金齿再开蒙氏地，铜符初下长官司。蛮溪马度天边繘，番户龙迎雨后旗。此际炎荒行陆贾，牂柯南去使人思。
送陈参军之任牂柯
作者：毛奇龄
朝代：明
体裁：五言律诗

京国三年别，昆明万里通。官程踰洱甸，郡舍傍乌充。海瘴连山白，蛮花染贝红。题诗相寄远，应在石屏东。
送陈太士长兴广文
作者：毛奇龄
朝代：明
体裁：七言律诗

金台作赋兴翩翩，又值西厅典教年。床设戴凭新画席，家馀子敬旧青毡。鸟山迎向苍云外，马帐开当罨画前。自昔槐堂通内外，羡君此去近登仙。
送陶丞之官
作者：毛奇龄
朝代：明
体裁：五言律诗

试仕趋伊洛，之官入涧瀍。云山开县道，河水灌乡田。朝雨催行�，秋花点赠鞭。驿亭无酒�，留醉便门前。
送陶军府移镇雷州
作者：毛奇龄
朝代：明
体裁：五言律诗

陶侃行南服，移军镇海康。楼船通象郡，彊弩下龙冈。幕映珠光白，碑分铜柱黄。汉庭悬尺组，只为使蛮方。
送顾记室赴济南幕·其一
作者：毛奇龄
朝代：明
体裁：五言律诗

送汝游齐郡，秋风起蓟城。车前关树远，衣上海云生。幕府藏珠椟，函山访玉罂。徂徕能遍历，为我斸黄精。
送顾记室赴济南幕·其二
作者：毛奇龄
朝代：明
体裁：五言律诗

同作长安客，君为历下游。赠鞭盈帝里，操瑟向齐州。雁度平原岭，秋高望岳楼。白云无定所，何处是沧洲。
送骆叔夜北行
作者：毛奇龄
朝代：明
体裁：七言律诗

离亭落木正萧萧，又见长帆去影遥。挟策几年淮海路，伤心再渡浙江潮。寒风绝塞吹青雁，霜月横空击皂雕。丛桂故山秋正发，一枝还拟赠河桥。
送骆复旦明府补任崇仁
作者：毛奇龄
朝代：明
体裁：古风

横秋官阁江日红，三岩散瀑生微风。飘飖仙令挟黄绶，还乘彩鹢临川中。临川山前晓衙启，橘树蕉衣蔽阶戺。云满栾巴太守亭，人来谢客诸王史。关中曾食华水鱼，丈夫四十专城居。长舆扶杖久将起，浮云苍□愁当车。黄金马头珠匼匝，直上天门撞双阙。合浦仍还海上螺，巴亭又挂山头月。义乌词赋矜久传，黄门花树犹新妍。挥弦夜坐琴高石，种玉春耕萧氏田。朋樽祖軷下江浒，相望相思似秋浦。他日人传逸少书，尽是临川墨池雨。
送高公之任惠州
作者：毛奇龄
朝代：明
体裁：七言绝句

嵩螺山下古龙川，瘴里花飞绕翠田。前去陆郎须记得，尉陀今是汉家年。
送高生佑釲南还并游会稽和曹侍郎韵·其一
作者：毛奇龄
朝代：明
体裁：七言律诗

宝鞭不用饰珊瑚，去路经秋入画图。子伟遨游真漫衍，相如车服自闲都。铜溪铸剑看离合，石匮藏书问有无。五载风尘京洛士，但将洗涤付樵夫。
送高生佑釲南还并游会稽和曹侍郎韵·其二
作者：毛奇龄
朝代：明
体裁：七言律诗

桑乾归渡一车遥，客舍重门尽纬萧。机息可曾逢抱瓮，谈深不必傍参寥。南过建业浮金濑，东去天台渡石桥。前路逢迎知不减，羡君意气本干霄。
送黄媛介令子归伊舅氏
作者：毛奇龄
朝代：明
体裁：五言绝句

王粲登楼日，曹昭作赋时。将归无限意，只在渭阳诗。
送黄徵君虞稷丧母还里·其一
作者：毛奇龄
朝代：明
体裁：七言绝句

黄香辞辟不嫌频，只为高堂有老亲。谁道徵车二千里，顿亡帷舍百年人。
送黄徵君虞稷丧母还里·其三
作者：毛奇龄
朝代：明
体裁：七言绝句

寒风梢槭下林柯，此去冰坚好渡河。痛煞望乡行哭处，蒋家山下白云多。
送黄徵君虞稷丧母还里·其二
作者：毛奇龄
朝代：明
体裁：七言绝句

北阙何须再上书，见星前路舍皋鱼。圣朝教孝原无极，忍使泉台更倚闾。
送黄徵君虞稷丧母还里·其四
作者：毛奇龄
朝代：明
体裁：七言绝句

生刍一束路漫漫，送子将归欲别难。只恨毛生亡母后，依然捧檄在长安。
送龙川令之官
作者：毛奇龄
朝代：明
体裁：五言律诗

再捧郎官檄，重寻茂宰船。看花还雁塞，飞舄下龙川。卢橘垂江馆，丹蕉拆露田。挥弦吟旧曲，莫忘葛公篇。
送龚舍人归湖觐省
作者：毛奇龄
朝代：明
体裁：五言排律

朝雨洒行车，春江送伯鱼。斑衣看外著，银诏自中书。胜里方回辙，高堂正倚闾。帔分清禁出，羹上太官馀。湖橘将花发，湘兰带露舒。黄香江夏士，孝行有谁如。
途中喜从丁仪曹得周侍郎亮工分藩覆书感纪成篇
作者：毛奇龄
朝代：明
体裁：五言排律

尺素来千里，双金授八行。丹云披海郭，白雁度江乡。置驿丁仪部，裁书周侍郎。高函分四库，妙牍并诸王。起草连钩轴，安花押篆床。怀人从汉陇，誉我过齐梁。地隔彤驺驭，天高朱雀桁。吴台空系练，蔡泽未持粱。羁客逢殷羡，司农念郑庄。三年怀袖里，漫灭可能忘。
途中杂感一首与茂伦
作者：毛奇龄
朝代：明
体裁：七言律诗

几见濡须春水生，逢人不用悔微名。无材滥著吴都赋，好辩难降燕将城。车挽岁连横海粟，戈船春发下江兵。摩天鸿鹄翻飞杳，陇上何人敢辍耕。
途中绝句
作者：毛奇龄
朝代：明
体裁：五言绝句

未上杨家集，先过枣树林。枣针能刺手，莫系白花驔。
逢刘二江南行
作者：毛奇龄
朝代：明
体裁：七言律诗

王孙十载罢追游，又上龙江古渡头。独酌马生仍作客，同行李广未封侯。梨花满院留青漆，柳树长干跃紫骝。无限建康城下水，年年空向海东流。
逢吴廷桢白下
作者：毛奇龄
朝代：明
体裁：五言律诗

最念延陵裔，相逢白下桥。怀人贻绿绮，久客在乌聊。吴女垆边酒，秦淮雨后潮。独怜长乞食，吹笛不须邀。
逢姜九饮
作者：毛奇龄
朝代：明
体裁：古风

昔年遇尔春城东，山前十里桃花红。今年逢君值春雨，几树桐花落寒坞。垆头汗漫倾酒卮，与君曾赋春游词。夏王陵东南镇西，红妆灼灼如朝曦。朝行采花暮归迟，绿杨莺语春昼迷。可怜春昼莺语涩，君欲行春待春及。君来能宿酤酒家，为我且醉山桐花。
逢朱三却忆难兄朱大士稚
作者：毛奇龄
朝代：明
体裁：五言律诗

绀舍逢车笠，黄花对酒卮。天边鸿雁侣，衣上鹡鸰诗。南海闻琴夜，山阳偶锻时。祗馀难弟在，相顾泪如丝。
逢长沙王孝廉索书卷子因赠二首·其一
作者：毛奇龄
朝代：明
体裁：五言律诗

每爱湘潭客，能披七泽云。今朝赣水上，犹喜一逢君。桂树横江馆，荷花映练□。汉庭曾对策，珍重贾生文。
逢长沙王孝廉索书卷子因赠二首·其二
作者：毛奇龄
朝代：明
体裁：五言律诗

邂逅江城晚，盘桓野观秋。座中惊辅嗣，名下识王脩。气与青天合，文成碧汉流。昭潭新橘柚，看汝赋离忧。
逢陈老莲季子饮赠
作者：毛奇龄
朝代：明
体裁：七言绝句

江上逢君芦荻秋，樽前落日重淹留。狂来满眼沧洲兴，思杀江东顾虎头。
逢黄大饮
作者：毛奇龄
朝代：明
体裁：七言绝句

二十年前江夏黄，相逢各讶鬓毛苍。阊门菰菜苏州酒，错指夫椒是故乡。
遂安方大明府有旧琴失而复得纪之以诗·其一
作者：毛奇龄
朝代：明
体裁：七言绝句

焦桐本是道山材，弹向霜风声最哀。一自前溪相失后，是谁相伴几年来。
遂安方大明府有旧琴失而复得纪之以诗·其二
作者：毛奇龄
朝代：明
体裁：七言绝句

响泉亡后断冰丝，何幸重弹渌水词。犹是山窗初睡起，东墙红照夕阳时。
遂安方大明府有旧琴失而复得纪之以诗予诗谬为商景徽闺秀所诵题诗过情因用其原韵自嘲兼以志谢其外人徐二咸清吾好友得贻与之·其一
作者：毛奇龄
朝代：明
体裁：七言绝句

复壁藏书二十秋，空箱蠹尽有谁收。那知长史南迁后，犹有昭容上綵楼。
遇张梧江南幕
作者：毛奇龄
朝代：明
体裁：五言律诗

久别还行役，重逢倍惨悽。闻抛泾上宅，仍挈鹿门妻。谢墅千秋筑，郗家一幕栖。白鱼潭自好，勿径住青溪。
遇徐二咸清同赴徵车有赠
作者：毛奇龄
朝代：明
体裁：五言律诗

幸附南州辟，同为捧檄行。名高重孺子，亲死愧毛生。黻佩当年意，车徒此日情。治安如有疏，切勿效纵横。
遇曾副使宏有赠·其一
作者：毛奇龄
朝代：明
体裁：五言律诗

白首归田候，清江曳杖年。千秋高北府，两使尽南天。桂酒虔阳幕，椒花岭外船。至今留石屋，犹诵丈人贤。
遇曾副使宏有赠·其二
作者：毛奇龄
朝代：明
体裁：五言律诗

玉节临荒服，黄冠返曲沙。赋曾飞綵凤，笔下绾秋蛇。彭泽新凋柳，东陵早刈瓜。相逢刚晚节，莫惜鬓边华。
遇萧鍊师梅市·其一
作者：毛奇龄
朝代：明
体裁：七言绝句

上清仙人红玉腮，冰浆分贮紫霞杯。他年若问青牛使，梅福山前曾见来。
遇萧鍊师梅市·其二
作者：毛奇龄
朝代：明
体裁：七言绝句

自返青华历翠微，千年缝就五铢衣。相逢偶说前朝事，亲见英皇北狩归。
遇蕃仙采山堂作
作者：毛奇龄
朝代：明
体裁：古风

何处秋风度桂枝，王孙迟暮不胜悲。可怜花院人逢日，正是亭皋叶下时。严助上书须及早，刘伶饮酒莫教迟。
遇邵二怀棠自潮州归赴公车
作者：毛奇龄
朝代：明
体裁：五言律诗

故国三年别，天涯一望长。公车驱冀北，客路返潮阳。湖海逢张俭，才名重季方。将携新语奏，莫恋橐中装。
遇陈王
作者：毛奇龄
朝代：明

枇杷花里谁家院，近丛坛。青漆左厢开绣户，坐双鬟。着地画帘飞燕燕，当阶碧草映兰兰。车轮未必成三角，叉住门边那得还。阿侯十六南邻女，对门居。相视欲申无限意，口中朱。朝起青烟萦兽爪，晚来红烛透虾须。牙箱实裹冰蚕茧，骨里相思岂是虚。·金斗熨开鱼子襭，衬红裳。铜瓶注暖狮头炭，理黄妆。频呼小玉因声巧，欲写泥金恐恨长。那见瑶台成粉幛，果然银汉是红墙。
遇陈王·其一
作者：毛奇龄
朝代：明
体裁：词

枇杷花里谁家院，近丛坛。青漆左厢开绣户，坐双鬟。着地画帘飞燕燕，当阶碧草映兰兰。车轮未必成三角，叉住门边那得还。
遇陈王·其二
作者：毛奇龄
朝代：明
体裁：词

金斗熨开鱼子襭，衬红裳。铜瓶注暖狮头炭，理黄妆。频呼小玉因声巧，欲写泥金恐恨长。那见瑶台成粉幛，果然银汉是红墙。
遇陈王·其二
作者：毛奇龄
朝代：明
体裁：词

阿侯十六南邻女，对门居。相视欲申无限意，口中朱。朝起青烟萦兽爪，晚来红烛透虾须。牙箱实裹冰蚕茧，骨里相思岂是虚。
遇陈王·其二
作者：毛奇龄
朝代：明

阿侯十六南邻女，对门居。相视欲申无限意，口中朱。朝起青烟萦兽爪，晚来红烛透虾须。牙箱实裹冰蚕茧，骨里相思岂是虚。·金斗熨开鱼子襭，衬红裳。铜瓶注暖狮头炭，理黄妆。频呼小玉因声巧，欲写泥金恐恨长。那见瑶台成粉幛，果然银汉是红墙。
遇高咏萧江幕府·其一
作者：毛奇龄
朝代：明
体裁：七言排律

高子相逢碧嶂春，可怜白帢炤花新。同为江畔登临客，犹是天涯肮脏人。官阁夜灯弹瑟调，山亭晓树接车茵。文成鲍炤还依楚，穷似张仪未入秦。两鬓风霜交欲堕，十年湖海一相亲。难忘幕下题诗日，莫负城南载酒辰。
遇高咏萧江幕府·其二
作者：毛奇龄
朝代：明
体裁：七言排律

宣城久念玄晖句，江上裁联郭泰船。望去故园芳草外，歌来寒食落花前。青山筑室期何日，白眼看云入暮天。河内再游成凤举，金陵一曲恨龟年。定交愧乏公孙纻，赠我哀如蜀国弦。那得移家还就汝，敬亭山下共流连。
遇黄大有赠
作者：毛奇龄
朝代：明
体裁：五言律诗

织贝装书轴，裁丝绕剑韬。春光开白堕，野马挂青袍。东府宾朋远，南行江汉高。翻飞馀背羽，愧尔凤凰毛。
遣侍儿归舟江口午日相待
作者：毛奇龄
朝代：明
体裁：古风

王郎自迎桃叶船，我今送汝还江边。水芹如带曳艇子，波面晴帆共霞起。宜男花发红满枝，深江莫理弦鼗丝。渡头唤买豆娘子，正是我来江上时。
遥同淮上诸公九日游裕亲王园林登高限韵得徒字
作者：毛奇龄
朝代：明
体裁：五言排律

九月入皇都，秋高海雁徂。将车来旧邸，怀刺向当涂。红药频年忆，黄花满地铺。宋公方戏马，陶令正提壶。期赴尚书远，筵陪侍御无。贤主开碣石，豪士进彫葫。积善坊边柳，高飙馆后梧。留题云作牍，分佩水为符。帽落违江夏，巾摧记义乌。登临还倚树，附载岂编蒲。梁苑饶词客，燕台尽酒徒。相逢能唱和，清兴未曾孤。
遥同薛采徐崧九日倡和诗
作者：毛奇龄
朝代：明
体裁：五言律诗

九日题诗易，三秋会面难。登台思宋武，招隐愧刘安。黄花开节冷，白雁度关寒。欲采茱萸寄，临风仔细看。
遥题梅圣占像
作者：毛奇龄
朝代：明
体裁：五言绝句

何处逢梅子，萧疏一布袍。相看无语笑，白眼向青霄。
遥题雪舫禅师山阁册子用澄园马居士韵
作者：毛奇龄
朝代：明
体裁：古风

曩予陟三竺，一过西林僧。朝帘挂石闑，昼火围纱灯。云有般若台，�向松间登。白云一回首，相望空层层。十年羁京洛，□马如冻蝇。史辑今共古，抄付掾与承。今来住明湖，雪舫尝见称。目为青林驰，心与沧海澄。生世苦奔涉，何年断紏绳。长啸空岩间，谷远声自应。
邓子
作者：毛奇龄
朝代：明
体裁：五言律诗

邓子本龙骧，相逢大道傍。谈兵回骏马，吹笛上胡床。意气樽盘合，关城雨雪凉。东都推将相，谁不重南阳。
郡太守平寇有赠
作者：毛奇龄
朝代：明
体裁：五言排律

画戟开中府，朱旗展外隍。威行三郡蘖，兵励九秋霜。杲日横江浦，妖星隐暨阳。牙官环綵幕，田马耀金装。露冕专师祭，单车典教场。股肱营地远，黼黻阵云长。虎翼交鸾彩，鱼鳞拥雁行。红巾朝授帻，斗米夜舂粮。东海依沧薛，西堂纪颍黄。干城真足寄，慎固在封疆。
郡太守许公迁宁绍兵巡副使赋赠
作者：毛奇龄
朝代：明
体裁：五言排律

中巡加八使，上秩赐通侯。控地连沧海，开辕在越州。金茄吹外幕，玉箸借前筹。民事关心切，兵行锡命优。专城原倚重，治郡早推尤。草檄凭马首，封书裹箭头。盗因虞诩息，人愿贾公留。攀轼同蚁附，迁枝相鸟求。碑横剡上路，靴挂郡东楼。神武调军骑，星文割女牛。寇恂需岁月，杜预注春秋。自愧编遥服，深蒙顾敝裘。释冤开蔀屋，解泽到荒丘。茂树阴方接，高天戴未休。江湖千万顷，谁敢赋涪沤。
郡守宪朱公行敝县枉问并召舟集呈赠
作者：毛奇龄
朝代：明
体裁：五言排律

良牧光天宠，分藩泽国春。内廷需侍史，出使是王臣。旧德传东海，华文掞北辰。褰帷行郡县，凭轼渡江津。方岳三丘丽，阳和一道新。里先徐稚访，人喜贾琮巡。隔巷迎干木，同舟并角巾。遥来圭璧映，那弃薜萝纫。牛鼎仁人粟，鲸纹上客茵。自怜长附骥，不敢避悬鹑。
酒泉子
作者：毛奇龄
朝代：明

风搅红帘。愁损隔帘人影。倩秦娥，缠越苘。唱吴盐。黄铺白锁春相望。高阁魂惊难上。那更堪，花满桁。柳垂檐。可惜春归。换得好花成叶。启金箱，叠絮褶。熨单衣。银钩翠笼南邻女。日暮采桑西去。怕秋胡，回道路。返迟迟。宁扫空床。怕见满栏月色。写金针，萦象尺。坐灯凉。屏欹漏月灯犹悄。坐远影儿较小。为孤单，长伴晓。似双双。
酒泉子·其一
作者：毛奇龄
朝代：明
体裁：词

风搅红帘。愁损隔帘人影。倩秦娥，缠越苘。唱吴盐。黄铺白锁春相望。高阁魂惊难上。那更堪，花满桁。柳垂檐。
酒泉子·其三
作者：毛奇龄
朝代：明
体裁：词

宁扫空床。怕见满栏月色。写金针，萦象尺。坐灯凉。屏欹漏月灯犹悄。坐远影儿较小。为孤单，长伴晓。似双双。
酒泉子·其二
作者：毛奇龄
朝代：明
体裁：词

可惜春归。换得好花成叶。启金箱，叠絮褶。熨单衣。银钩翠笼南邻女。日暮采桑西去。怕秋胡，回道路。返迟迟。
酬别徐二十二嗣定原韵
作者：毛奇龄
朝代：明
体裁：古风

熙飙回寒原，零雨载修涂。西游阻长薄，逝将复改徂。振策厉隰草，抽缨结江蒲。山川浩茫茫，念子情郁纡。迢遥故乡陌，各以贫贱驱。殊方幸连轨，登陟延须臾。如何又越服，恻恻临路隅。程生惄征县，孙子叹迁衢。行虽异豕鹿，往与涕泗俱。嗟君千寻姿，誉我径寸株。垂天茂文羽，谬许同鹓雏。何当把腹毳，附汝南溟图。层柯荫崇冈，覆此下土荼。
酬别李渔村同年
作者：毛奇龄
朝代：明
体裁：七言律诗

久捧银罂伴集贤，开元旧事手同编。官贫曾饷琅琊稻，师在难寻海上船。束箧草携三馆外，当门柳种十年前。还乡倘忆山阳锻，敢忘音书寄日边。
酬别钱中谐进士和韵有感
作者：毛奇龄
朝代：明
体裁：七言律诗

客里梅花开较迟，临行犹喜诵君诗。伯喈自足称才逸，李广何须叹数奇。书有藜吹传永夜，衣边柳汁想当时。寒风岁暮平江棹，欲别吴兴思复思。
酬麻二处士乾龄
作者：毛奇龄
朝代：明
体裁：七言律诗

闻君高卧古稽亭，邂逅江皋草正青。一代旷情同蜡屐，千秋遗恨在过庭。当关候雁天边尽，满眼春云海畔停。莫怪和歌忘蔓草，毛诗废久恐难听。
醉中语妓调宋三
作者：毛奇龄
朝代：明
体裁：五言绝句

吹笛唇脂落，弹丝腕带宽。背人重料理，莫倩宋三看。
醉公子
作者：毛奇龄
朝代：明

是谁过上苑。试马归来晚。双镫武威铜。樱桃马颊红。百枝灯并起。解马归花里。花底碎金篦。珊瑚错燕泥。杏园初试酒。挟弹遮杨柳。醉里困金吾。教姬倒玉壶。绶丝如鹝子。翠帢团团刺。花片缀衣巾。衣花看转新。
醉公子·其一
作者：毛奇龄
朝代：明
体裁：词

是谁过上苑。试马归来晚。双镫武威铜。樱桃马颊红。百枝灯并起。解马归花里。花底碎金篦。珊瑚错燕泥。
醉公子·其二
作者：毛奇龄
朝代：明
体裁：词

杏园初试酒。挟弹遮杨柳。醉里困金吾。教姬倒玉壶。绶丝如鹝子。翠帢团团刺。花片缀衣巾。衣花看转新。
醉后送少年
作者：毛奇龄
朝代：明
体裁：七言律诗

逢君醉堕黄梅雨，送子晴登白马桥。去路云衔初落日，横江风急晚来潮。蒲囊永夜呼袁彦，葛帔前涂遇孝标。我欲援琴歌伐木，天涯四望泪潇潇。
醉和任明府官署歌席原韵
作者：毛奇龄
朝代：明
体裁：七言律诗

申江三月暮春天，入夜华灯簇锦筵。官舍有情衔兽斝，客心无绪似鹍弦。歌成三叠愁将变，醉看双娥使近前。多少临邛仙令客，问谁真是马卿贤。
醉歌行同周司理令树饮于庐陵作
作者：毛奇龄
朝代：明
体裁：古风

赣江冽冽吹朔风，司刑官舰沙棠红。庐陵古署倚江郭，漉酒夜倾花树中。中原才子蓟城杰，佩剑争看截镠铁。草屩牛衣共绣茵，铜槃兽火飞寒雪。司刑自言苦志乖，江高不道能重来。秋鹰脱臂朱电削，神鲸掣浪青天开。闻言坐客醉起舞，我亦哀歌胜梁父。紞紞城头夜漏长，起视明星落如雨。
醉蓬莱·题赠徐涵之小蓬莱别业
作者：毛奇龄
朝代：明
体裁：词

是南州高士，东海名家，西河旧里。茅屋数椽，纵亭台无几。墙外疏桐，檐前蔹蔓，到处成阴翳。人道蓬莱，逍遥散诞，不过如此。堪叹年时，燕齐吴楚，汗漫天涯，倦游知止。一任人间，似桑田海水。家有山妻，门无杂客，架上馀书史。安乐窝成，吾其从老，于是乡矣。
醯鸡篇赠蓝涟
作者：毛奇龄
朝代：明
体裁：古风

闽江豪士蓝公漪，白昼踞床衔酒卮。有时裸袒抱银瓮，翻糟蹋滓眠清醨。人生慷慨贵行乐，百岁促刺能几时。不见东邻有王者，罔诞拟作刘安辞。西家小侯亦何用，拔山驱土填海涯。以兹感激俱作达，日事餔漱唯恐迟。长恨书簏非酿具，欲使画帘当曲衣。良朋总在履道里，妙地绝胜高阳池。醉来倚壁且涂墨，兴发对人长赋诗。一花两叶倍精爽，千言万字皆离披。高堂名父过八十，口能啖肉手不藜。闭户尚作擘窠字，小如畚簸大若箕。承罂捧缶作丼旨，花前月下恒娱嬉。子父相对指白薄，八斗一石何足奇。顾视越客忽大笑，瓮傍那得来醯鸡。
采芝三首·其一
作者：毛奇龄
朝代：明
体裁：五言绝句

欲向商山隐，还寻瑶海来。玉田三百亩，只见一花开。
采芝三首·其三
作者：毛奇龄
朝代：明
体裁：五言绝句

玉殿披图晚，瑶林骖驾迟。愿将三秀草，移取种铜池。
采芝三首·其二
作者：毛奇龄
朝代：明
体裁：五言绝句

深谷原无种，斋房旧有歌。九茎连四叶，叶叶奈愁何。
采莲子
作者：毛奇龄
朝代：明

风起莲江绉绿罗。并船归唱采莲歌。画屏只见金鸂鶒。不信双双水鸟多。细萍点点钉花船。荇线飘飘缚画竿。折得小莲羞并蒂。红靴钩入锦裙边。
采莲子·其一
作者：毛奇龄
朝代：明

风起莲江绉绿罗。并船归唱采莲歌。画屏只见金鸂鶒。不信双双水鸟多。
采莲子·其一
作者：毛奇龄
朝代：明
体裁：词

风起莲江绉绿罗，并船归唱采莲歌。画屏只见金鸂鶒，不信双双水鸟多。
采莲子·其二
作者：毛奇龄
朝代：明

细萍点点钉花船。荇线飘飘缚画竿。折得小莲羞并蒂。红靴钩入锦裙边。
采莲子·其二
作者：毛奇龄
朝代：明
体裁：词

细萍点点钉花船，荇线飘飘缚画竿。折得小莲羞并蒂，红靴钩入锦裙边。
采莲曲
作者：毛奇龄
朝代：明
体裁：古风

采莲花，花高叶复遮谁家。采莲女，移舟径入叶中去。不见采莲人，但听叶中有人语。叶中语，不可听。水漫声将断，风多响易停。欲将花红比花颊，欲将翠袖联花叶。可怜叶溜珠欲倾，可怜藕断丝难接。丝难接，珠欲倾，可怜莲蒂并头生。并头花蒂根中出，比翼鸳鸯水上行。鸳鸯飞自远，荷柄曲还擎。擎将荷柄出荷浦，何处相逢采莲女。荡桨难教水镜明，分房不道花心苦。亦有江边解佩人，兰桡桂楫傍江春。折荷恐刺手，溅水畏沾茵。逢人如照影，连榜似比邻。不愁风起湖难度，只恐江高堤易湮。更有堤边游荡子，挥鞭摇曳垂杨里。一时菱唱逐堤遥，几处莲歌向风起。莲歌菱唱起江沙，荡子归来近若耶。争向堤边驰玉马，何如江上采莲花。莲花复莲花，花叶何葳蕤。花摇知手摘，叶动识舟来。花红岂可染，叶碧讵须栽。栽花不采摘，花叶自摧隤。采莲须语莲舟伴，及此莲花江上开。
采莲曲·其一
作者：毛奇龄
朝代：明
体裁：五言绝句

莲叶将衣绿，莲花比面红。采莲莲已尽，别有采莲侬。
采莲曲·其二
作者：毛奇龄
朝代：明
体裁：五言绝句

采莲愁日暮，举手攀荷枝。荷珠如泪滴，是妾忆君时。
重和绝句·其一
作者：毛奇龄
朝代：明
体裁：七言绝句

燕子楼前双燕飞，旧时桃叶渡头稀。只怜尚有秦淮水，载得花船缓缓归。
重和绝句·其三
作者：毛奇龄
朝代：明
体裁：七言绝句

嫩柳夭桃不用寻，可怜两桨结同心。桥公重说周南郡，漳水空留铜雀吟。
重和绝句·其二
作者：毛奇龄
朝代：明
体裁：七言绝句

水满春江花满舟，秣陵西去使人愁。渭南亦有昭阳观，花里重寻女弟游。
重和绝句·其四
作者：毛奇龄
朝代：明
体裁：七言绝句

兰桡桂楫度江云，欲采芙蓉染绛裙。帝子再来江水上，可怜阿姊是湘君。
重汎宫亭湖效刘桢体奉贻周副使三首·其一
作者：毛奇龄
朝代：明
体裁：古风

汎汎宫亭湖，沿洄出彭蠡。山川互盘纡，云霞散成绮。念君蓬瀛姿，沧波浩无纪。岂无鸿濛期，流滥自兹始。
重汎宫亭湖效刘桢体奉贻周副使三首·其三
作者：毛奇龄
朝代：明
体裁：古风

荧荧陵上苕，灌灌丘中树。苕花岂无姿，累累且萦伫。陵苕亦有姿，樛木亦有枝。愿言保层柯，眷此纤蔓施。
重汎宫亭湖效刘桢体奉贻周副使三首·其二
作者：毛奇龄
朝代：明
体裁：古风

苍鹢翔湖滨，不与湖雁群。徘徊下洲渚，藻荇相缤纷。方其睇沧流，岂不念青云。摩天厉秋节，唼�非所闻。
重游青原七首·其一
作者：毛奇龄
朝代：明
体裁：五言律诗

为念青原胜，重来过祖堂。林疏惊岫豁，源远识溪长。曲磴连云壑，空坛到夕阳。上方钟磬杳，相视转苍茫。
重游青原七首·其七
作者：毛奇龄
朝代：明
体裁：五言律诗

不信曩游浅，居然新径通。山柍临水白，霜草接春红。饮犊迷樵路，饥乌散梵宫。盘溪三十度，总在碧云中。
重游青原七首·其三
作者：毛奇龄
朝代：明
体裁：五言律诗

策杖逾前涧，携餐上晚亭。园葵披露碧，山木拥潭青。怖鸽飞珠塔，归龙绕镜屏。钓台相望起，浑欲渡沧溟。
重游青原七首·其二
作者：毛奇龄
朝代：明
体裁：五言律诗

入寺愁云暮，寻山恐路迷。幸随元亮舁，再宿远公溪。佛壁开新画，禅房记旧栖。谭经听未暝，延伫石梁西。
重游青原七首·其五
作者：毛奇龄
朝代：明
体裁：五言律诗

嶂合前车隐，峰回纵屐遥。循崖尝避石，渡水不须桥。午过莲关饭，冬晴药地苗。青原幽绝处，一憩旧僧寮。
重游青原七首·其六
作者：毛奇龄
朝代：明
体裁：五言律诗

内史推灵运，贤师过惠休。浮庐开碧涧，愚谷本丹丘。接麈超林樾，层茵坐石流。清霄笙鹤下，恍在万峰头。
重游青原七首·其四
作者：毛奇龄
朝代：明
体裁：五言律诗

共发清钟晓，还寻众壑深。欹流缘岸仄，初日隔山阴。衔木天边鸟，飞云石上心。前冈不可度，歇马在长林。
重由南浦达湖至贵溪途中怀徽之涵之昌其宪臣大声大敬并山阴张五杉董三㡭商大命说吴二卿桢姜十七廷梧姜大兆祯金二鎏史大在朋吕四洪烈
作者：毛奇龄
朝代：明
体裁：五言排律

南浦逢梅雨，东行及麦秋。康郎来暴涨，病客下孤舟。白浪粘红岫，青天挂碧流。晴霞升似锦，晓月坠如钩。贳酒停津馆，鸣钲度戍楼。前滩初上险，旧地屡经愁。节近悬江艾，村深见海榴。无家双桨逝，续命一丝留。采药迷遥涧，分瓜想故侯。群倾蒲盏热，定集竹林幽。河朔违光禄，山阴隔子猷。连年同契阔，终岁愧沉浮。伍相空凭吊，三闾尚远游。穷途邻午日，引领遍芳洲。
重登滕王阁
作者：毛奇龄
朝代：明
体裁：五言绝句

柳色春城霁，风光南浦新。凭栏愁骋望，犹是赋诗人。
重登钓台怀大敬·其一
作者：毛奇龄
朝代：明
体裁：五言绝句

东望家何在，西陵潮欲来。只因念渔父，重上钓鱼台。
重登钓台怀大敬·其二
作者：毛奇龄
朝代：明
体裁：五言绝句

谁是被裘客，登台一望间。天边垂钓处，应念故人还。
重简讲官引见即事·其一
作者：毛奇龄
朝代：明
体裁：七言绝句

君王便殿早传宣，重简词臣入讲筵。黄帕覆床才咫尺，亲呼姓氏至尊前。
重简讲官引见即事·其二
作者：毛奇龄
朝代：明
体裁：七言绝句

晓禁彤云捧日晴，词臣几度选承明。柳边归院千门静，听得宫鸦三两声。
重经上江过小孤山望高良作
作者：毛奇龄
朝代：明
体裁：古风

晨飔解流潮，朝暾坼遐沚。中流辨孤屿，相越尚百里。流峭去榜逆，帆迫来洲驶。忽泊斗岩下，遂至洪泽里。三江憺前期，九派殊昔理。瞩异物不延，时迁景为徙。涤水掬流清，搴花摘叶委。羁孤汎无常，流浪讵有已。宁当越前峰，去逐高良子。
重经上江过小孤山望高良作
作者：毛奇龄
朝代：明

晨飔解流潮，朝暾坼遐沚。中流辨孤屿，相越尚百里。流峭去榜逆，帆迫来洲驶。忽泊斗岩下，遂至洪泽里。三江憺前期，九派殊昔理。瞩异物不延，时迁景为徙。涤水掬流清，搴花摘叶委。羁孤泛无常，流浪讵有已。宁当越前峰，去逐高良子。
重经弋阳山水·其一
作者：毛奇龄
朝代：明
体裁：古风

不尽江山好，重经岁序更。万山午雨歇，一路夏云生。岂有浮家恋，长随估舶行。
重经弋阳山水·其二
作者：毛奇龄
朝代：明
体裁：古风

绿水滩仍涨，青山黛自浮。新禽洲上出，旧寺梦中游。一日重经意，千秋万载愁。
重葺汤太守祠有感兼赠李使君
作者：毛奇龄
朝代：明
体裁：古风

先哲有遗泽，所重在庙祀。况能利是人，不止悦从事。缅想前代贤，大者阐理义。细亦克树绩，樽俎列为例。夫君亲祼荐，每祀致精意。稽神恋膋萧，假庙葺颓废。伊昔汉太守，不以一钱系。近且开瀃门，恩共海涛濞。感激拜祠宇，前后治无二。以之祝金石，取寿在世世。
重过上海县署寄徐西崖即用其所诒来韵
作者：毛奇龄
朝代：明
体裁：七言律诗

为忆高阳旧酒徒，重来清兴未全孤。蛟龙日出横沧海，橘柚烟深过太湖。官舍弹琴依子贱，人间著论有潜夫。望中咫尺衡门近，尚未相寻到荻芦。
重过任四辰旦书馆因忆王十六先吉韩十七日昌并于此馆同受书家兄门下今三君皆先后通籍而予独羁迟于此徘徊睹观遂有斯咏
作者：毛奇龄
朝代：明
体裁：五言排律

杨子居犹在，黄公垆已非。故人通籍久，游子到家稀。几度移书幌，重来访钓矶。花前低置榻，竹里暗藏扉。绿水围丹灶，青苔绣石畿。时乘争献策，夜读记添衣。北面师卢植，东头坐陆机。回看著书处，唯有暮云飞。
重过净居
作者：毛奇龄
朝代：明
体裁：五言律诗

不信枝头絮，还为川上萍。山门今又到，涧水旧曾听。落日穿林白，空云出岫青。远公高咏在，留和满中庭。
重过杨桥
作者：毛奇龄
朝代：明
体裁：古风

湘湖风起皱生潮，十里平山一望遥。坐趁凉风过湖曲，重随枯柳卧杨桥。红亭东去人犹在，白鹭西飞影未消。
重过清江访施湖西宿石溪寺作·其一
作者：毛奇龄
朝代：明
体裁：古风

去岁去湖西，清江草色齐。今来寻碧嶂，江雨又凄凄。何事留江郡，逡巡上石溪。
重过清江访施湖西宿石溪寺作·其三
作者：毛奇龄
朝代：明
体裁：古风

雨过春城暗，云深古寺开。毛甡留榻处，卢肇读书台。山色门边起，江声城外来。
重过清江访施湖西宿石溪寺作·其二
作者：毛奇龄
朝代：明
体裁：古风

祗为经年别，难忘千载情。不因归国缓，岂是爱江清。朝雨随人至，春云满寺生。
重过祁中丞寓山别业
作者：毛奇龄
朝代：明
体裁：七言律诗

中丞别业寓山庄，垂柳依然覆野塘。北寨旧扉嵓下远，南湖高阁雨中凉。幽栏石竹翻鸦子，敞殿金花供象王。止水可怜沉剑履，重来疑捡碧霞方。
重阳后一日偕同馆诸公集黄编修新宅分韵得秋字
作者：毛奇龄
朝代：明
体裁：七言律诗

新第重为九日游，黄花开遍白檀秋。集贤有会思韦绶，买宅无钱赠马周。鸿雁尽从天际落，茱萸还向酒边浮。主人初辟西轩好，且傍斜阳款款留。
重阳后一日奉陪益都夫子游长椿寺兼送家行九南归同方象瑛徐嘉炎陈维崧潘耒汪楫诸同馆和夫子首倡原韵即席·其一
作者：毛奇龄
朝代：明
体裁：七言律诗

重觅黄花到法堂，清谈未敢效裴王。偶随邛杖来初地，恰送柴车返故乡。午饭伊蒲延供远，秋林落叶听声长。诗中谈笑当拈示，何止琪葩照四方。
重阳后一日奉陪益都夫子游长椿寺兼送家行九南归同方象瑛徐嘉炎陈维崧潘耒汪楫诸同馆和夫子首倡原韵即席·其二
作者：毛奇龄
朝代：明
体裁：七言律诗

禅关寂静淡秋容，同向空坛访旧踪。去客欲随云外雁，豪吟惊起钵中龙。重阳小日犹堪赏，良会他年岂易逢。勿道远行无所赠，涉江正及采芙蓉。
重阳日城山晚眺同姚监郡张广文徐徵君作
作者：毛奇龄
朝代：明
体裁：七言律诗

清秋高眺万山中，勾践曾经此筑宫。拔地鹫峰何巀嵲，当年乌喙本英雄。岩垂橘柚侵衣绿，酒汎茱萸映面红。读罢荒碑归去晚，前溪新月渐朣胧。
重集阎园醉宿赋赠刘昌言进士暨始大始恢二令君
作者：毛奇龄
朝代：明
体裁：古风

去年来此园，荷根出水枯叶寒。今年来此园，雨馀又见荷珠团。此园久别亦可念，况复园中主人面。春风送我入洛阳，上已清明不相见。新禽啼遍蝴蝶飞，画梁乳燕捎红泥。蒲葵满径草花落，执手慰劳还歔欷。坐我桃竹茵，饮我木瓜酒。西亭悬葛巾，东厨涤粱籔。石枰分踞恣酬酢，树里斜阳散幽壑。暝雾初开华烛明，留我溪南最高阁。阁邃翳月光，烛明照深树。我念主人情，流连不能去。流连高阁月树凉，捲帘欲倒黄金床。主人本是金闺客，将赴长安晓驰驿。有子承明献赋还，同向天衢展飞翮。我念主人不能去，主人好我且还住。空园寂静漙露华，落月幽清满江路。园花开尽当复开，江南归客犹能来。夜深相对情无已，更尽亭前酒一杯。
金公子射虎词
作者：毛奇龄
朝代：明
体裁：古风

蔡州城东夜飞雪，公子朝装络寒驖。锦柙抽将练影长，角弓开处霜胶折。平皋木落狐兔稀，风吹浅草苍鹰飞。近前雪窖有猛虎，暮寒攫雀尝苦饥。中原神物应枢运，樵采年年不相问。岂是将军在北平，只因太守为南郡。围场突出公子豪，从来豢虎将终骄。同行雄帅伏强弩，独遣健儿燔枳毛。般般三兽起斗格，吼入深林蛰雷坼。观时朱亥尚仓皇，射得张昭动容色。长杨羽猎会有时，汝南公子真雄姿。请君暂息长鲸饮，听我为歌射虎词。
金副宪迁少司马举子有赠
作者：毛奇龄
朝代：明
体裁：古风

煌煌帝庭宿，历历转玉绳。天枢近三能，郁为万物精。之子冠柱后，独坐秉宪衡。殿中中执法，封事多能名。天下望风采，内外皆肃清。至尊奖遗直，特进掌七兵。峨峨少常伯，奄作西曹卿。八事既条奏，九命方出膺。制军及佽飞，诘禁于以并。尔时正垂弧，宝树生中庭。已协梦熊卜，况听迁鸟鸣。大德嘉迈种，所志传一经。华缨接芳彯，永为斯世馨。
金匮仙人歌赠陈子太士
作者：毛奇龄
朝代：明
体裁：古风

昔者葛洪得神术，著书金匮称仙人。千载以后鲜继起，肘后有方空复陈。颍川才子擅文艺，月旦时贤等操契。海内皆知伯玉名，楼头只许元龙憩。学深二酉通九渊，梦随鸿术游钧天。长桑与客意气合，种橘啖人淮海间。天街二月花正发，忝诣公车向高阙。斲手徒令拙匠嗤，寸心久为贫交竭。时当召试入玉除，大官将赐蓬池鱼。九重前箸欲借挟，一时左手难空书。公乘交臂顿有省，迎凤坊边酒初醒。煮药惟烧王质薪，浣肌不用苏耽井。深惭手指重五斤，非时能诎还能伸。多君九折作良宰，惠我一剂真有神。上医医国本恒理，况有高文比秋水。他时金匮献书成，当复逢君杏花里。
金古良将归
作者：毛奇龄
朝代：明
体裁：七言律诗

春还冻泽未全消，又见东风入柳条。好友最难燕市别，思归翻恨越江遥。才高迥若云中鹤，兴到涂成雪后蕉。但使官湖能乞与，相期应在马臻桥。
金学使曾陷贼中归命途次感寄
作者：毛奇龄
朝代：明
体裁：古风

浙河东下海涛坼，曾启龙门浙河侧。取士能如嘉祐年，论文不数元和日。机衡在望鲜轶才，诸生并得乘云雷。医师杂采及马浡，孙阳一顾皆龙騋。谁知世事多反覆，倏见烽烟起南服。杨仆方随下濑军，赵佗几篡番禺牧。王威赫濯恢七闽，杜陵陷贼埋风尘。青天见日拨云雾，今来重会三江春。文昌熠耀动银汉，长夜漫漫有时旦。百里相过不得前，遥望双旌泪如霰。
金少司马开府八闽索书幛子
作者：毛奇龄
朝代：明
体裁：古风

曩者张尚书，帝命作安抚。岂不恋朝宁，宪邦在文武。所以名相业，往往重开府。袋带赐尚方，琼林宴樽俎。今公本司马，出镇东南疆。山泽甫闻讯，海波为不扬。天子顾安攘，重念此一方。龙图乃长城，虎池如金汤。以兹锡弓矢，兼赉旗与常。方今启王会，万国来梯航。况尔闽海间，侯卫非要荒。笳吹发国门，旄钺分颜行。南溟与东越，从此奏乂康。八州莅蕃众，三公肇当阳。何如下东瓯，大座威武堂。
金生索题画像名秋林诗思图
作者：毛奇龄
朝代：明
体裁：五言绝句

南国新诗好，西京旧姓传。秋林閒坐处，吾意亦悠然。
金生西行
作者：毛奇龄
朝代：明
体裁：七言律诗

金城万里惜分携，仗剑争看洗鸊鹈。偶访傅玄来陇右，顿从柴绍出关西。胭脂岭下河流驶，鸟鼠山空木叶低。前去临洮知有意，新诗应向马头题。
金缕曲·寿商枢部
作者：毛奇龄
朝代：明
体裁：词

正小春花暖。绣屏开、碧觞乍举，黄眉初展。玄扈干云太宰后，犹见征南季简。且载酒、闲听丝管。绿野早成江上宅，况采芝、旧日商山远。问海水，几回浅。古来七十原稀罕。更菁葱、满庭玉树，雕盂金版。荀氏八龙齐下食，不羡瑶台琼苑。是何处、驰归轻幰。大妇流黄中妇锦，最可怜、小妇调笙缓。榆历历，枣攒攒。
金谷园花发怀古得春字
作者：毛奇龄
朝代：明
体裁：五言排律

梓泽回朝日，花林发上春。谁为临涧客，思杀堕楼人。长阪迷红药，连珠散绿蘋。霜条捎幔锦，露蕊落车茵。宴饮追王诩，风流想季伦。繁华馀艳影，顾盼最伤神。
金鉴冰壶吟为张推官作
作者：毛奇龄
朝代：明
体裁：古风

金鉴挂高阙，百里无近光。冰壶贮前庭，彻底成清霜。龙山嵯峨起东府，别搆莲堂建钟鼓。金鉴朝悬紫峤曦，冰壶夜滴清江雨。冰壶金鉴绝世清，皋陶淑问称明刑。外台分节下神谳，朱花绿雀摇空厅。张衡机密弃文网，张释宽平析民枉。从来张姓本连天，何必张星在天上。君不见张公金镜献宸听，高鉴千秋著为令。馀光并照寒士庐，伏枥长鸣解驰骋。又不见庭前绠绠朱丝绳，银床百尺缒寒冰。冰花井乳相映发，一时谁与同廉凌，持壶寿公公饮冰。
金鎏南还·其一
作者：毛奇龄
朝代：明
体裁：七言律诗

把臂京华又一春，柴车欲驾泪盈巾。戴逵岂是王门客，阮籍终为林下人。到处题诗销旅寂，行无馈赆恨官贫。河桥相别知何几，白首垂垂总是银。
金鎏南还·其二
作者：毛奇龄
朝代：明
体裁：七言律诗

相期同返旧岩阿，岂料君先策去骡。老入侯家犹谩骂，醉辞燕市重悲歌。收禾岁晚乡田少，落叶风吹客路多。只有云间沈学士，长悬一榻待相过。
金鱼池闻笛饯陆大归里并示其令子曾禹
作者：毛奇龄
朝代：明
体裁：七言律诗

水满池塘酒满卮，平栏吹笛使人思。赋成宫柳遮新埒，归见园花落故枝。近岸锦鳞将掉尾，摩天黄鹄未衔雌。还家剩有超宗在，涕泪应沾华黍词。
金黄门五十
作者：毛奇龄
朝代：明
体裁：五言律诗

张湛驰峣阙，王褒使故乡。苍龙环北斗，鸣凤在朝阳。婺水呈丹箓，秋花映皂囊。黑头看入相，五十省中郎。
钦简日讲官宣入乾清门引见志喜
作者：毛奇龄
朝代：明
体裁：七言律诗

金殿弘开诏集贤，微臣何幸与陶甄。恭闻银虬宣宸禁，恍见丹书出御筵。象系未诠瑶册里，星文先绕玉阶前。桓荣稽古如堪赏，那数东京侍讲年。
钧州署中夜饮题史使君惜阴亭壁四首·其一
作者：毛奇龄
朝代：明
体裁：五言律诗

春夜开官阁，华灯散酒杯。天高星汉合，地胜凤凰来。小槛凌桥耸，繁花照水开。中宵幽思洽，疑上古钧台。
钧州署中夜饮题史使君惜阴亭壁四首·其三
作者：毛奇龄
朝代：明
体裁：五言律诗

暗水平当席，春鸠宿绕枝。河鱼烹莱釜，露蕊滴钧瓷。台迥迷长葛，星寒挂具茨。子房初隐地，俯仰一追思。
钧州署中夜饮题史使君惜阴亭壁四首·其二
作者：毛奇龄
朝代：明
体裁：五言律诗

暇集黄公署，宵分大禹城。人标清颖志，亭以惜阴名。短烛围纱冷，方塘引溜轻。相逢能痛饮，藉有使君情。
钧州署中夜饮题史使君惜阴亭壁四首·其四
作者：毛奇龄
朝代：明
体裁：五言律诗

襆被联深廨，盘餐胜故乡。官贫情较切，漏短话偏长。颍水通池细，襄陵泻酒香。冯唐吾自老，汝已久为郎。
钱唐逢故人
作者：毛奇龄
朝代：明

西泠咫尺是天涯，喜汝从予江上槎。两度陶朱思返越，百年张俭竟无家。乡关恨届钻榆节，里巷羞乘广柳车。壮士不还仍远去，江东兄弟漫咨嗟。
钱唐逢故人
作者：毛奇龄
朝代：明
体裁：七言律诗

西陵咫尺是天涯，喜汝从予江上槎。两度陶朱思返越，百年张俭竟无家。乡关恨届钻榆节，里巷羞乘广柳车。壮士不还仍远去，江东兄弟漫咨嗟。
钱圣桢招集湖舫分韵得齐字
作者：毛奇龄
朝代：明
体裁：七言排律

冬晴佳气满湖堤，况复宾朋尽可携。共道主人饶玉醴，何期公子出金闺。岩边秋叶飞将尽，山半朝烟收未齐。曲�并投萧寺北，㰕舟先在断桥西。平皋坐去还留簟，老友逢来总杖藜。祠下幔竿支绿漆，道傍亭子筑红泥。隔林见石蹲如鹭，隐舵看山卧似猊。风�背尝遮柳槅，年高齿不任姜醯。酒因谈胜当唇落，歌为筝烦到耳迷。插汉露披青菡萏，翻波日射碧琉璃。樊成官籞方袪马，席换仙庖且臛�。主客豪都成凤举，弟兄愚转愧鸡栖。晚凉锦带吹逾薄，夕照雷峰看渐低。谁谓苍茫归路远，钱唐门外有招提。
钱封君寿
作者：毛奇龄
朝代：明
体裁：七言律诗

羡汝耆英洛下同，衔觞长对玉津宫。庭前令器推王坦，坐上通家是孔融。鸠杖屡扶江草碧，鸾书新赐海蕉红。可知八百人间寿，只在钱铿指顾中。
钱清江和韵
作者：毛奇龄
朝代：明
体裁：五言绝句

三月正阳春，中流共采蘋。妾居江下久，不记上江人。
钱生行
作者：毛奇龄
朝代：明
体裁：古风

黄槐花落堆路隅，钱生醉借东城居。翰林主人曾问字，朝餐还馈金盘鱼。凉风团团逐云走，白马红轩蔽高柳。秋霄健鹘思入云，撇眼摩挲蓟门口。蓟门万里薄塞城，此中那得留钱生。王侯邸第将军幕，虚裁折简相逢迎。大儿乘槎上天阙，小弟装金使南粤。祗留屠狗抱关人，燕市悲歌看明月。舂山西驰不可待，金马门前岁星在。玉女空簪鹫顶花，苍龙枉耨麟洲菜。�衣腻帢抱史书，欲行无翼难追趋。鸿飞冥冥附天末，弋人纂纂将何如。昔惭柳季漫相许，今愧钱生更超举。儿童拦路牵锦袍，宾客当车致绮语。持杯挈榼送远程，翻然竟逐钱生行。秋风淅淅秋云散，江水东流空复情。
钱编修所藏司马相如玉印歌
作者：毛奇龄
朝代：明

汉庭司马梁园客，早岁为郎晚驰驿。因慕邯郸旧相贤，借取高名注属籍。当时原有摹玺书，大者砻石小琢玗。螭首龟膊总衔带，碧文绿籀皆施朱。相传解玉刻小记，四角中央构名字。檄使填将《喻蜀文》，酒徒印作当垆契。于今相隔几千年，不虞此物留人间。土衣苔绣半斑驳，银钩玉筋还新鲜。截肪径寸覆玦纽，何必黄金大如斗。钱郎得此真罕希，每与秘书通系肘。会当天子好古文，相如已是同时人。尚书给札令缮赋，落笔殿前如有神。遂登著作入金马，名在何须更相假。对策姑令董相先，容才久为廉颇下。长安秋尽寒欲来，驱车一上昭王台。酒间出示争把玩，令我怀古生徘徊。前人意气不长在，况复微文等光怪。何物精灵护此符，历劫千秋不曾坏。龙门遗册懒未收，图书堆垛能生愁。我今欲借文园篆，一惹桃花纸上油。
钱编修所藏司马相如玉印歌
作者：毛奇龄
朝代：明
体裁：古风

汉庭司马梁园客，早岁为郎晚驰驿。因慕邯郸旧相贤，借取高名注属籍。当时原有摹玺书，大者砻石小琢玗。螭首龟膞总衔带，碧文绿籀皆施朱。相传解玉刻小记，四角中央搆名字。檄使填将《喻蜀文》，酒徒印作当垆契。于今相隔年又年，不虞此物留人间。土衣苔绣半斑駮，银钩玉箸还新鲜。截肪径寸覆玦纽，何必黄金大如斗。钱郎得此真罕希，每与秘书通系肘。会当天子好古文，相如已是同时人。尚书给札令缮赋，落笔殿前如有神。遂登著作入金马，名在何须更相假。对策姑令董仲先，容才久为廉颇下。长安秋尽寒欲来，驱车一上昭王台。酒间出示争把玩，令我怀古生徘徊。前人意气不长在，况复微文等光怪。何物云英护此符，历劫千秋不曾坏。龙门遗册懒未收，图书堆垛能生愁。我今欲借文园篆，一惹桃花纸上油。
锁院简王编修同考兼呈难弟侍郎主文十韵
作者：毛奇龄
朝代：明
体裁：五言排律

龙并云间跃，人同马氏良。弟方司主校，兄反作参详。礼序回鸾列，温言下凤章。隔屏分上座，授尺首东厢。四辟优三馆，群空赖九方。同临战蚁穴，忝受获麟房。蓝汁文千点，桦烟烛几行。位因同考近，分以后尘相。海阔容流细，天空任羽翔。聚奎堂畔月，相对意难忘。
锦筵桃花歌为周公子玉忠初度
作者：毛奇龄
朝代：明
体裁：古风

桃花初发清江春，朱门又值悬弧辰。汝南公子瑶岛客，长与桃花比颜色。庭前春酒一百杯，麻姑买向馀杭来。泠泠如玉白如水，愿汎桃花献公子。持之欲饮泪满巾，武陵杳霭谁问津。当时露井悬月轮，为求勾漏辞侍从。萧然高寄四十年，綵衣又复桃花鲜。年年三月春风发，看折桃花上锦筵。
镇江城下作
作者：毛奇龄
朝代：明
体裁：七言绝句

每度吴关增客愁，江山无恙古徐州。万岁楼前云乍合，千秋桥下水争流。
镏姬弹琴得平沙落雁曲请赋·其一
作者：毛奇龄
朝代：明
体裁：七言绝句

重重帘幕捲霜华，西望衡阳音信遐。何处青桐流响急，一行塞雁落平沙。
镏姬弹琴得平沙落雁曲请赋·其二
作者：毛奇龄
朝代：明
体裁：七言绝句

金垆香尽夜堂清，过雁咿呀指下生。最是琴心堪问处，从头拨拉两三声。
镰麦词
作者：毛奇龄
朝代：明
体裁：古风

镰麦镰麦，断彗束刺。来子归家，初夏四月。早起著犊头，看田左右皆陆穱，独我满田尽羊角。暮归著接䍦，看屋左右皆剥䆅，独我满屋尽羊蹄。三春风雨亦尝有，力田卒岁难逢时。垄头小鸟日呼叫，架架格格曾何资。来子告我当镰麦，恐归如我镰麦词。君不见，前村老翁收麦斛，一瓯两匙贮筐簏。官车栗陆争载趋，尚揭空筐覆车轴。君不见，少妇今朝镰麦归，明日下田食瓜葍。
长亭怨慢·赋得春日凝妆上翠楼，和叶蕃鲜
作者：毛奇龄
朝代：明

春已暮、画奁频启。朝日穿来，又在眉际。◇粉将施，弹绵先拂、镜儿里。木瓜渍了，又添上、新红子。为要好情多，还则向傍人、问个匀未。昼长绣褶暖，换却筛罗浅绮。薰嫌石叶，叠下郁金细细。临行道、履线将残，踏不得、楼头新？。谁曾顾楼前，楼外暮春馀几。
长亭怨慢·赋得春日凝妆上翠楼，和叶蕃鲜
作者：毛奇龄
朝代：明
体裁：词

春已暮、画奁频启。朝日穿来，又在眉际。◇粉将施，弹绵先拂、镜儿里。木瓜渍了，又添上、新红子。为要好情多，还则向傍人、问个匀未。昼长绣褶暖，换却筛罗浅绮。薰嫌石叶，叠下郁金细细。临行道、履线将残，踏不得、楼头新�。谁曾顾楼前，楼外暮春馀几。
长亭怨慢·赋得春日凝妆上翠楼，和叶蕃鲜
作者：毛奇龄
朝代：明

春已暮、画奁频启。朝日穿来，又在眉际。◇粉将施，弹绵先拂、镜儿里。木瓜渍了，又添上、新红子。为要好情多，还则向傍人、问个匀未。昼长绣褶暖，换却筛罗浅绮。薰嫌石叶，叠下郁金细细。临行道、履线将残，踏不得、楼头新𦇧。谁曾顾楼前，楼外暮春馀几。
长安中秋·其一
作者：毛奇龄
朝代：明
体裁：七言律诗

朝回昼漏报新晴，坐待金波滟潋生。阙下芙蓉开旖旎，楼头鳷鹊见分明。当轩河影经秋白，傍苑砧声入夜清。手把醁�愁未倒，醉来恐起故园情。
长安中秋·其二
作者：毛奇龄
朝代：明
体裁：七言律诗

西风吹叶下金沟，海畔虹生雨渐收。庭树影摇冰鉴冷，筵花香入玉杯流。天街烛散千门静，碣石云开万里秋。为侍讲堂归骑缓，晚来东阁重淹留。
长安春雪初霁饮阁学李夫子宅分诗牌集字同顾二举人魏大员外
作者：毛奇龄
朝代：明
体裁：五言律诗

禁曙初融冻，城春已放妍。堆山斜作练，着槛细流铅。兽撤含灰凹，鸦翻落糁圆。南邻追胜屐，望尽白毫颠。
长安杂感奉和高阳益都两夫子春游原韵·其一
作者：毛奇龄
朝代：明
体裁：七言律诗

十年裁与计车偕，帝里茏葱气自佳。三省愧膺新荐引，九河无复旧疏排。园花尽日开成幛，江橘何时返渡淮。秪为晚依丞相府，长骑款段过天街。
长安杂感奉和高阳益都两夫子春游原韵·其二
作者：毛奇龄
朝代：明
体裁：七言律诗

紫陌丹山未易兼，羁栖徒使岁时添。游鱼欲逝翻吞沫，乳燕初飞只傍檐。故国望成千里隔，新诗裁作两头纤。及崖何限追随意，静里曾听解妙严。
长安遇轮庵和尚即三十年前文园公也·其一
作者：毛奇龄
朝代：明
体裁：七言绝句

三十年前角胜场，今朝相会藉慈航。不知投笔辞文府，可似从军返武昌。
长安遇轮庵和尚即三十年前文园公也·其二
作者：毛奇龄
朝代：明
体裁：七言绝句

生年只合着袈裟，误向长安度岁华。一梦春明犹未醒，眼看落尽曼陀花。
长安道·其一
作者：毛奇龄
朝代：明
体裁：五言绝句

长安十二衢，日日走车马。那堪主父偃，日走车马下。
长安道·其二
作者：毛奇龄
朝代：明
体裁：五言绝句

九曲环秦甸，千门启洛阳。宫前驰马巷，城北斗鸡场。
长歌送颜泰飏北征
作者：毛奇龄
朝代：明
体裁：古风

黄雀巡檐游，不及苍鹰飞。神虬虽夭蟜，不若骏马驰。丈夫慷慨负奇骨，左顾流沙右溟渤。手持寸莛撞重关，足下浮云盖高阙。当年定交三市东，绿巾碧发双颜红。输心对面指山岳，仰天嘘气垂霓虹。力持坛坫十年久，独捧铜槃杀鸡狗。飞盖争驰邺下才，挥毫共集梁园友。倦游曾著亡是篇，世人拾得惊相传。珍台珠树散霞綵，青霄白凤翔云烟。驰驱河洛结瑶佩，徘徊宛委搜琼编。纵饮那知有时代，同舟便足称神仙。横行万里渺难顾，夺得宫袍展云路。卞玉谁教暗里投，邢颜却被宫中妒。子房豪气不可除，一椎误中秦王车。举头大笑趿衣履，清江细浪开芙蕖。仓黄万里帝京道，挟册长安待明诏。几叠黄金台上云，一群冀北风中踔。丈夫相对意气真，飞扬跋扈皆殊伦。晴郊一送颜光禄，思杀镂金错彩人。
长相思
作者：毛奇龄
朝代：明

长相思，在春晚。朝日瞳瞳熨花暖。黄鸟飞，绿波满。雀粟衔素珰，蛛丝断金剪。欲着别时衣，开箱自展转。长相思，在秋节。复斗垂垂怨蜻蛚。锦纹砧，素丝镊。梦苦见参星，关深落榆叶。欲识夫婿寒，花阶映微雪。
长相思 其一 泛舟西江即事
作者：毛奇龄
朝代：明
体裁：词

一桥低。两桥低。枣树湾头西复西。江深雨欲迷。早乌啼。晚乌啼。两桨归来乌未栖。相逢半路溪。
长相思 其二 泛舟西江即事
作者：毛奇龄
朝代：明
体裁：词

双头钗。独头钗。一样金鹅两样排。钗梁起四台。乌帽来。白帽来。湖就矶头望几回。菖蒲花未开。
长相思·其一
作者：毛奇龄
朝代：明
体裁：词

长相思，在春晚。朝日瞳瞳熨花暖。黄鸟飞，绿波满。雀粟衔素珰，蛛丝断金剪。欲着别时衣，开箱自展转。
长相思·其二
作者：毛奇龄
朝代：明
体裁：词

长相思，在秋节。复斗垂垂怨蜻蛚。锦纹砧，素丝镊。梦苦见参星，关深落榆叶。欲识夫婿寒，花阶映微雪。
长相思·泛舟西江即事
作者：毛奇龄
朝代：明

一桥低。两桥低。枣树湾头西复西。江深雨欲迷。早乌啼。晚乌啼。两桨归来乌未栖。相逢半路溪。双头钗。独头钗。一样金鹅两样排。钗梁起四台。乌帽来。白帽来。湖就矶头望几回。菖蒲花未开。
长至
作者：毛奇龄
朝代：明
体裁：七言律诗

长至长留樊水滨，三阳又见琯灰新。登台谁似书云客，旧馆曾携添线人。道远屡违江下信，律穷终度斗边春。他乡风物年年改，欲折梅花泪满巾。
长至夜宴集湖西署同赋·其一
作者：毛奇龄
朝代：明
体裁：五言律诗

南至逢辰聚，西堂授夕餐。霜吹缇幔合，烛动绛纱寒。泻酒惊花漏，高谭愧素冠。今朝添线始，莫惜夜漫漫。
长至夜宴集湖西署同赋·其二
作者：毛奇龄
朝代：明
体裁：五言律诗

深宴酬时令，清池起夜游。天风号过雁，日影下牵牛。酒煖葭灰发，歌回烛树流。樽前有王粲，不道滞荆州。
长至夜答徐生体仁见怀
作者：毛奇龄
朝代：明
体裁：五言律诗

朔雪下层冰，严飙转玉绳。躬耕怀孺子，丽句想徐陵。律动牵缇缦，衣寒覆毾�。阳春初起和，愈使野愁增。
长至寄怀吴江徐崧
作者：毛奇龄
朝代：明
体裁：七言律诗

数尽秋风白雁群，更逢长至一思君。高枫冷堕吴江雨，半岫遥分笠泽云。孺子耻膺三府辟，伟长时著一家文。汉宫此际才添线，不用邻家刺绣纹。
长至语当垆邓上
作者：毛奇龄
朝代：明
体裁：五言绝句

长至还为客，开樽泪欲流。勿言添线好，客路转悠悠。
长至饮罗生
作者：毛奇龄
朝代：明
体裁：七言律诗

万里中原拥剑镡，驱车何处问罗含。从来高士推江表，长至逢君在济南。玉琯碧吹原上草，金盘红满洞庭柑。东封自古多云物，醉里登台仔细探。
长门怨
作者：毛奇龄
朝代：明
体裁：乐府曲辞

玉殿金釭晚色新，殿前少使绣麒麟。夜来恐索长门锦，要赐平阳歌舞人。
长门怨
作者：毛奇龄
朝代：明
体裁：五言律诗

莫作长门怨，长门怨自长。銮舆回上苑，歌舞在平阳。玉殿鸦飞白，金铺日下黄。愿为华烛影，夜夜侍君王。
闭门行
作者：毛奇龄
朝代：明
体裁：古风

湖南风生湖北凉，买酒湖北吹酒香。湖中女儿渡湖去，船头双载黄竹箱。前湖荷花蔽湖路，谁唱莲舟买荷渡。红船看入荷叶中，欲采荷花恨迟暮。明朝伏日须闭门，莫行荷路伤荷根。
闺中春晓得量字
作者：毛奇龄
朝代：明
体裁：五言排律

五夜金微塞，三春玉洞房。梁间飞宿燕，花下理朝妆。抛瑟方收拾，裁衣再忖量。星芒销太白，日影射流黄。昨岁收疏勒，今年徙乐浪。早行知渐近，切勿诵东光。
闺中秋月下作
作者：毛奇龄
朝代：明
体裁：五言律诗

不信秋才半，翻怜月倍圆。光流收潦后，寒入降霜前。星没南鸿尽，天高朔吹连。闺人前度拜，只道又经年。
闺晚
作者：毛奇龄
朝代：明
体裁：五言律诗

少妇新妆罢，东墙日薄时。暮光流雀噪，晚树织蛛丝。油壁归来早，红绳抛去迟。城南桑垄下，犹驻五金羁。
闻天章还家清源
作者：毛奇龄
朝代：明
体裁：五言律诗

倪生久失意，托迹江淮间。一旦便辞去，飘然归故山。清泉流古县，晴日满郊关。我本无家客，愁看飞鸟还。
闻朱山阳迁吏部稽勋喜赋·其一
作者：毛奇龄
朝代：明
体裁：五言律诗

闻道朱明府，今为吏部郎。玉函将启事，金殿早含香。庾亮寻清士，嵇康有报章。果然彊直令，千古逊南阳。
闻朱山阳迁吏部稽勋喜赋·其二
作者：毛奇龄
朝代：明
体裁：五言律诗

相鸟求荣木，斑鸳列选曹。稍迁同谢朓，伟识重山涛。六计勋初弊，三年治自劳。故人王贡谊，频整旧绨袍。
闻沈九北闱捷音·其一
作者：毛奇龄
朝代：明
体裁：七言绝句

闻道金台收乘黄，故人联辔骤康庄。秋风十里长杨道，中有山阴旧沈郎。
闻沈九北闱捷音·其二
作者：毛奇龄
朝代：明
体裁：七言绝句

清秋乌鹊度巴陵，上国贤书今又升。闻道旧人推记室，已将新体用吴兴。
闻王生新除行人有寄
作者：毛奇龄
朝代：明
体裁：古风

春花发青琐，天阁动遥翠。之子甫拜除，暂陟介人位。古贤重行已，不辱乃其次。少小充朝集，何止学专对。所以颁玉节，贵在伸国契。谁谓乘轺车，仅载爵里刺。况君有世德，立朝建风义。藉此嗣骏烈，且以继其志。宁效江南使，拔草进乌昧。母若潘孟阳，慷慨但游寺。
闻笛
作者：毛奇龄
朝代：明
体裁：五言律诗

寒浦秋将尽，青天月欲流。谁人夜吹笛，独上最高楼。河内归常侍，平阳卧督邮。清宵江上望，愁煞一孤舟。
闻蝉
作者：毛奇龄
朝代：明
体裁：五言排律

雨歇骤闻蝉，南园欲暮天。影藏青叶里，声出绿杨颠。群噪当残日，孤吟曳晚烟。互听疏复密，接响断还连。韵促从风急，音遥带露迁。长鸣缲白缦，暂咽下红泉。嘒嘒匀如节，调调沸欲煎。侍中喧堕珥，齐女叹遗钿。隔唱频相应，馀嘶静自延。鸟衔拖唳去，虫网抱喑牵。枵腹歌难继，遗形语并传。秋山悲去国，空赋蟪蛄篇。
闻蝉·其一
作者：毛奇龄
朝代：明
体裁：五言绝句

碧叶吟风细，青枝吸露凉。桃笙初睡起，愁听一声长。
闻蝉·其二
作者：毛奇龄
朝代：明
体裁：五言绝句

嘒嘒临妆阁，微微曳晚风。佳人双鬓薄，不复桂青虫。
闽江送许遇之豫章·其一
作者：毛奇龄
朝代：明
体裁：七言绝句

黄雀风生笋簟凉，蒲帆四月下康郎。闽南多少鲜红荔，散作船头碎锦囊。
闽江送许遇之豫章·其三
作者：毛奇龄
朝代：明
体裁：七言绝句

迤逦秋屏揽胜多，旌阳原是旧岩阿。莫怜丹灶无人问，须记陶瓶有客过。
闽江送许遇之豫章·其二
作者：毛奇龄
朝代：明
体裁：七言绝句

细雨濛濛好濯枝，长途节候最堪思。遥知南浦传觞日，正是东湖竞渡时。
闽江送许遇之豫章·其四
作者：毛奇龄
朝代：明
体裁：七言绝句

红兰开尽绿兰开，我亦从兹去越台。君到浔阳倘乘兴，可能还溯浙潮来。
阊门舟集别施使君闰章有感·其一
作者：毛奇龄
朝代：明
体裁：七言绝句

当时惜别使君江，清泪双流满玉缸。今日金阊重话旧，夜深红烛照船窗。
阊门舟集别施使君闰章有感·其二
作者：毛奇龄
朝代：明
体裁：七言绝句

阊门夜汎酒盈卮，后会兵戈未可期。何处流连心最苦，虎丘山下泊船时。
阎园雅集赠刘昌言进士二十韵
作者：毛奇龄
朝代：明
体裁：五言排律

八月正良辰，阎园集上宾。平台张翠幕，阿阁展朱茵。过楚随狂客，依刘作主人。敦盘贻好远，几席见情亲。踏径通嵓细，凭栏摘树新。星枰沙嵌玉，花甃水流银。作伎飘华琯，围棋俯角巾。西垞销陌柳，南沜响风筠。度曲萦三叠，飞觞转数巡。孝标思亹亹，公干语恂恂。促座联瑶璧，趋庭駴凤麟。名材跨二陆，下食验诸荀。石瓮开重酿，晶盘贮五辛。炰将饧作澳，炙以蜡为薪。鼎熟宁濡指，羹翻恐灭唇。击鲜如陆贾，投辖过陈遵。绛烛环琼砌，青油却画轮。铜签惊短漏，绣被笑平津。启宴曹公子，裁诗石季伦。颓然徒醉倒，只有一毛甡。
阮郎归 其一 春暮
作者：毛奇龄
朝代：明
体裁：词

樱桃子熟竹初肥。南园昼启迟。蜂房滤粉暗成脾。画垣生绿衣。蒲雨涨，柳桥低。秋千深院迷。杜鹃啼歇最高枝。有人还未归。
阮郎归 其二 秋暮见晓妆者
作者：毛奇龄
朝代：明
体裁：词

拒霜花发傍妆楼。楼前细水流。隔花初日上帘钩。美人楼上头。开碧箧，泻红油。镜边长坐愁。鸳鸯瓦热露华浮。玉钗寒未抽。
阮郎归·春暮
作者：毛奇龄
朝代：明

樱桃子熟竹初肥。南园昼启迟。蜂房滤粉暗成脾。画垣生绿衣。蒲雨涨，柳桥低。秋千深院迷。杜鹃啼歇最高枝。有人还未归。拒霜花发傍妆楼。楼前细水流。隔花初日上帘钩。美人楼上头。开碧箧，泻红油。镜边长坐愁。鸳鸯瓦热露华浮。玉钗寒未抽。
阻水小浇津馆怀徽之
作者：毛奇龄
朝代：明
体裁：五言律诗

积雨迷津馆，惊风阻客船。柳塘倾晚涨，草屋闭朝烟。近县投无地，悬江泛到天。南州徐孺榻，相对是何年。
陆少府自南海还京枉顾留饮·其一
作者：毛奇龄
朝代：明
体裁：五言律诗

试吏南天远，还京北望遥。将看郦亭月，遂渡浙江潮。马首称新语，乌蛮有旧标。明珠船不系，为我上河桥。
陆少府自南海还京枉顾留饮·其二
作者：毛奇龄
朝代：明
体裁：五言律诗

幸返横槎浦，重逢镇海楼。种花归五岭，振辔及三秋。丹阙需黄牒，红亭泛白瓯。殷勤无别语，但看水东流。
陆明府之郏
作者：毛奇龄
朝代：明
体裁：七言律诗

初拜郎官汝水边，河鱼秋上待烹鲜。车驱宓氏携琴日，地列周王定鼎年。红旆吏迎嵩外驿，黄陂人种鲁东田。十年同学方游仕，手揽青袍思黯然。
陆明府有水晶一团中含水草影碧色名万年冰属赋率笔·其一
作者：毛奇龄
朝代：明
体裁：七言绝句

一团清水莹遥空，万里昆明洑道通。却讶春江蘋藻影，何年收入玉壶中。
陆明府有水晶一团中含水草影碧色名万年冰属赋率笔·其二
作者：毛奇龄
朝代：明
体裁：七言绝句

谁割林圻碧玉泉，中含水草尚鲜妍。无如官到陈彭冷，恶说寒冰有万年。
陆生赴苏州幕
作者：毛奇龄
朝代：明
体裁：古风

陆倕名在沈谢间，垂老被召来燕关。庞严李益不敢荐，三年将返支硎山。苏州使相甫开幕，便展干旄导情愫。临海还招鲍照归，渡江且逐陈琳去。吴中故旧多隐沦，草堂仍筑东湖滨。浣花不厌主宾晚，种菊爱看乡井春。只愁曲巷鲜凭轼，石鼓遗文倩谁识。韩愈曾言空马群，一顾燕台泪沾臆。
陇上歌
作者：毛奇龄
朝代：明
体裁：五言绝句

不见陇头水，但闻陇上歌。歌时双泪滴，可是陇头多。
陈君六十
作者：毛奇龄
朝代：明
体裁：七言律诗

樟亭十里比柴桑，中有高人引兴长。白帢晓披花露滑，红泉春洗药苗香。门回高驾同孺子，庭下监州类季方。邀得麻姑频贳酒，相看犹是旧馀杭。
陈州村人或赋上阳白发人者毛甡过闻而感焉
作者：毛奇龄
朝代：明
体裁：古风

河南河北不种麻，上阳宫中无好花。玉沟流水载花出，从此宫墙不能入。宛丘东路桑落村，漂流近在村东园。黄门持鹞晚归寂，公主望乡朝负暄。西山盗贼走春电，花落重飞旧巢燕。舞鹭翻垂籞宿衣，沤麻添作西宫线。金舆入蜀未得归，道傍不用伤蛾眉。《上阳白发》谁家赋，能使傍人双泪垂。
陈州村人或赋上阳白发人者毛甡过闻而感焉
作者：毛奇龄
朝代：明

河南河北不种麻，上阳宫中无好花。玉沟流水载花出，从此宫墙不能八。宛丘东路桑落村，漂流近在村东园。黄门持鹞晚归寂，公主望乡朝负暄。西山盗贼走春电。花落重飞旧巢燕。舞鹭翻垂篽宿衣，沤麻添作西宫线。金舆入蜀未得归，道傍不用伤蛾眉。《上阳白发》谁家赋，能使傍人双泪垂。
陈开府生日
作者：毛奇龄
朝代：明
体裁：五言排律

出处原乘运，安危久系身。十年膺节钺，六度转星辰。海国存元老，方州忆重臣。孤怀如执玉，两鬓未垂银。颂起桐乡近，碑传岘首真。殊方犹恋主，轸念为生民。日出浮云散，时回大地春。翟公门下士，谁是报恩人。
陈掌院先生归里·其一
作者：毛奇龄
朝代：明
体裁：七言律诗

栾栾素盖谢明光，欲饯青门柳未黄。祗为山涛将负土，故教刘览暂还乡。衔车晓日当天井，去路春云蔽太行。咫尺东山劳圣眷，莫令同省久相望。
陈掌院先生归里·其二
作者：毛奇龄
朝代：明
体裁：七言律诗

车前揖杖暗心惊，数载金庐共侍情。帝座俨临瞻斗近，君行此去见星明。韩山白鹊盈轩集，濩泽丹芝傍墓生。若问趋庭须学礼，那能徒负后苍名。
陈掌院夫子生日作
作者：毛奇龄
朝代：明
体裁：古风

在昔郡国应制举，集贤学士居殿傍。已徼词业进秘阁，尚未程试留东堂。执经曾向马帐度，遥见天边白云暮。龙沼桐扶和峤还，鳌峰土负山涛去。只今三载弹素琴，紫芝产地乌栖林。立朝久动荃宰恋，移孝远邀宸眷深。芸台重掌入亲近，诏遣黄门赐存问。玉案亲书第一班，金华坐进登三论。当年两省荐拔人，今唻倖步清都尘。分将黄纸当厅展，撷得红兰满座春。老成端作后来式，守正时时见容色。进贤必欲辨骊黄，斥伪何曾杂儒墨。文章能起明宋衰，昌黎之后无雄才。讲筵高出陶虞上，草制全从典诰来。圜冬畅月设弧矢，正值王师渡滇洱。六诏军书奏玉除，三雍文教开金齿。大臣嘉绩动简编，泰符高映蓬池边。第看天纪回星斗，安用崧高诵岁年。
陈明府选之遇于长安街饮次索赠
作者：毛奇龄
朝代：明
体裁：古风

朔风吹冻尘不飞，道傍车马如鸡栖。天安门外柳条短，回首一逢薜荔衣。清姿濯濯负意气，我友陈生好难弟。挟管长从凤阙游，挥金不计蝇头利。行年刚及强仕辰，将纡墨绶拖黄银。陈遵自昔能惊座，孺子由来不厌贫。独言赋性爱山泽，每向兰亭探遗迹。太守祠边酾酒红，柳姑庙后翻鱼白。今来偶寄碣石宫，有人独坐还书空。何时解组赋归去，与君把臂深林中。长安邂逅值冬节，幸对旗亭酒初冽。腰下双钩解照人，且看春明杏花发。
陈柱国将军期宿镇山遂汎舟集南塘同张杉平津李章姜埈商命说徵说兄弟作
作者：毛奇龄
朝代：明
体裁：古风

天星出地马出关，将军夜宿城南山。深林列火忽如昼，与我高会丛祠间。平明鼓吹结珠勒，毳幄重重映波白。合舰同寻贺监湖，毛生真作平原客。湖亭日上林影疏，金刀自鲙秋湖鱼。西园才子分彤管，南国佳人披锦裾。平山十里胜金埒，频挽睢阳弄鹊血。兽炭烧成越峤云，驼酥点作燕山雪。欢娱短景苦难驻，秉烛还题樾台树。皎镜东飞锦缆开，将军夜唱回舟句。十年长避追吏驰，还乡尚咏平林诗。滕公豪气真无敌，羞煞山阳衣褐儿。
陈法曹妓席观艺兰作
作者：毛奇龄
朝代：明
体裁：古风

种草不择叶，所重在其花。何况艺兰者，会鼓将传芭。古人贵纫佩，比之双珩牙。迤逦幽谷间，停车每咨嗟。今者启阆囿，平地填玉砂。白跗拆夏笋，紫茎翳朝霞。或云淮南说，男寡莳不佳。所恃美爪指，炫服相勾爬。小固富苞甲，大即盘根芽。春风汎高光，翩若嫭与姱。君今列长筵，杂坐皆吴娃。前庭贮芳馨，后苑飏绮纱。我本深林人，失足投繁华。行将采幽兰，于以赠远遐。
陈肇曾孝廉归闽询周六玉轮
作者：毛奇龄
朝代：明
体裁：五言绝句

夫君归闽海，应上越王山。东吴年少在，为问几时还。
陈虹县席上作
作者：毛奇龄
朝代：明
体裁：五言排律

甲馆重筵客，高门驷马来。幽栏花影动，丛树桂枝开。楚甸联豪客，淮南集赋才。熊羹浮鼎鼐，蚁迹满樽罍。籥舞屏镮转，歌翻烛树回。月华移别席，露气酿新醅。仲举三宗誉，元龙百尺材。凤城摇彩笔，虹县有琴台。暂把中林臂，长留北海杯。通家延李郭，外苑尽邹枚。银汉萦中夜，黄星映上台。主宾欢既醉，吾欲咏台莱。
陈迦陵妓席予不得与因索题扇赋此时予以病臂赴部辞试用简棠村夫子诗人字
作者：毛奇龄
朝代：明
体裁：七言绝句

右手从来惯诎伸，翻因赋洛坼如龟。从今幸免娥媌妒，何必低头见美人。
陈黄门台孙病中招饮赋赠
作者：毛奇龄
朝代：明
体裁：古风

两年两至淮阴城，敝衣怀刺羞祢衡。几回欲问元龙状，百尺楼高那能上。今年我从中州来，清江未渡犹徘徊。元龙豪气果无敌，况是文章老宗伯。我来此地不一逢，枉作梁王倦游客。平明挟帚到门远，正值陈公病偃蹇。门生扶病篮舁前，深恨从前见来晚。青兰绕屋芝满堂，金壶玉碗倾寒浆。座中羽客傲五岳，庭前佳子超诸王。斜阳冉冉拂高木，细雨窗纱度红烛。掷麈挥杯总乐方，挟矢张弓坐追逐。夫君今作台谏臣，当时曾宰春江滨。春江江郭跨东越，万里回潮泻飞雪。每到三秋水落时，一望西陵最愁绝。西陵游子去复来，逢君又是榴花开。病中记得观涛处，愧少枚乘七发才。
除夕作
作者：毛奇龄
朝代：明
体裁：七言绝句

旅馆椒花红欲然，椒盘愁向客中传。如何才听金鸡唱，便唤今宵是客年。
除夕作
作者：毛奇龄
朝代：明

旅馆椒花红欲然，椒盘愁向客中传。如何才听金鸡唱，便唤今宵是客年？
除夕前一日崇仁官署分岁作·其一
作者：毛奇龄
朝代：明
体裁：五言律诗

故友居官地，他乡分岁筵。腊从明夜尽，客向此宵圆。柏叶金盘酒，千枝蜡炬烟。谁怜江畔旅，来日又经年。
除夕前一日崇仁官署分岁作·其二
作者：毛奇龄
朝代：明
体裁：五言律诗

古署桃符改，当筵爆竹新。一堂分岁酒，千里去家人。灯火留残腊，笙歌度早春。年华将尽处，倍觉感沉沦。
除夕有感作
作者：毛奇龄
朝代：明
体裁：五言绝句

腊管莫教催，椒盘次第开。恐将除旧意，看作望新来。
除夕逢立春效景龙体
作者：毛奇龄
朝代：明
体裁：七言律诗

椒盘柏酒傍江开，彩仗青旂出郭来。玉历乍看今夕换，苍龙先遣隔年回。林彫朔雪惊抽蕙，地近南天早见梅。添岁迸为除岁日，他乡何似故乡杯。
除夕逢立春效景龙体
作者：毛奇龄
朝代：明

椒盘柏酒傍江开，彩杖青旂出郭来。玉历乍看今夕换，苍龙先遣隔年回。林彫朔雪惊抽蕙，地近南天早见梅。添岁并为除岁日，他乡何似故乡杯。
陪同馆诸公饮乔编修宅即席和韵时同年尤检讨予告将归·其一
作者：毛奇龄
朝代：明
体裁：五言律诗

秋早吟虫急，官閒度马迟。柳风清入座，烛影暗流卮。筵敞茵尝密，堂深幔自垂。明朝有归客，永夜且相随。
陪同馆诸公饮乔编修宅即席和韵时同年尤检讨予告将归·其二
作者：毛奇龄
朝代：明
体裁：五言律诗

同舍愁分首，当杯想乞身。论文输我辈，索食向谁人。庭竹含烟细，沙蒲入酝新。夜凉衣露滴，涴尽六街尘。
陪天童铎庵两和尚立雪斋雨集食桃时天童有食桃之问予不能答用长庆体和韵即事·其一
作者：毛奇龄
朝代：明
体裁：七言律诗

设食香林养大慈，何期得遇道安师。同来白雪岩边坐，正是黄梅雨过时。山葛覆肌凉未解，冰桃到口味方知。当前不会无生法，欲下殷签迟又迟。
陪天童铎庵两和尚立雪斋雨集食桃时天童有食桃之问予不能答用长庆体和韵即事·其二
作者：毛奇龄
朝代：明
体裁：七言律诗

空亭高坐为宣慈，况对人天两国师。岂是可中才过午，曾经大内住多时。雨来拂面空相觌，雪后探心了不知。秪为伊蒲香供好，绥桃在手食尝迟。
陪游祝氏园即席和益都夫子原韵四首·其一
作者：毛奇龄
朝代：明
体裁：五言律诗

招寻当雪霁，此地得幽栖。岩曲通流细，林深入路迷。鱼从寒潦伏，鸡傍午烟啼。扶杖追随处，悠然物我齐。
陪游祝氏园即席和益都夫子原韵四首·其三
作者：毛奇龄
朝代：明
体裁：五言律诗

看山疑玉岫，入室启冰壶。白堕倾来浅，红尘到此无。烟霞忻自得，牛马任人呼。况有当窗菊，亭亭不用扶。
陪游祝氏园即席和益都夫子原韵四首·其二
作者：毛奇龄
朝代：明
体裁：五言律诗

梁苑抽毫至，扬亭载酒过。层冰封断涧，密雪抱繁柯。隔巷留宾骑，长樊罥女萝。从来难和者，唯有郢中歌。
陪游祝氏园即席和益都夫子原韵四首·其四
作者：毛奇龄
朝代：明
体裁：五言律诗

谈深神自静，地胜境逾幽。杰阁凭来迥，高冈坐去浮。文章增嶛峭，杯斝起绸缪。灯火将归晚，行吟动暮愁。
陪益都夫子长椿寺观剧奉和原韵·其一
作者：毛奇龄
朝代：明
体裁：七言绝句

春色融融起化城，楝花风发坐来清。当轩一奏开元曲，满院如闻上苑莺。
陪益都夫子长椿寺观剧奉和原韵·其三
作者：毛奇龄
朝代：明
体裁：七言绝句

沐日追游古道场，宜春妙伎进多方。慈恩原有金钱会，错认新声奏太常。
陪益都夫子长椿寺观剧奉和原韵·其二
作者：毛奇龄
朝代：明
体裁：七言绝句

香台深处敞朱筵，梵呗时传兜率天。花外莫惊歌吹发，谢公旧墅近东山。
陪诸公南湖舟集和韵·其一
作者：毛奇龄
朝代：明
体裁：七言律诗

初回锦缆驻双骏，千顷波光似镜涵。天外远山开罨画，云间高阁覆优昙。群公暇日追河朔，太史占星聚汝南。莫道行游无纪述，座中相对有桓谭。
陪诸公南湖舟集和韵·其二
作者：毛奇龄
朝代：明
体裁：七言律诗

芳塘滟潋泛轻凫，五月薰风长绿蒲。望去楼台横北郭，晚来歌吹满南湖。装成雪薤浮金碗，坐看冰心映玉壶。但惜醉归新月好，不知还有夜珠无。
陪诸公集宛平相公园林十二首·其一
作者：毛奇龄
朝代：明
体裁：七言绝句

山庄请沐驻骖驒，曲径通街出巷南。才到射堂门启处，门纱映出一山蓝。
陪诸公集宛平相公园林十二首·其七
作者：毛奇龄
朝代：明
体裁：七言绝句

行厨斮桂煮雕胡，渌酒清浆泻玉壶。粉黍细抟梁父雪，金齑杂剪碧纱蒲。
陪诸公集宛平相公园林十二首·其三
作者：毛奇龄
朝代：明
体裁：七言绝句

赤栏斜度暗杉关，树底吹笙鹤自还。行过摘星嵓畔望，红亭高出碧云间。
陪诸公集宛平相公园林十二首·其九
作者：毛奇龄
朝代：明
体裁：七言绝句

平门近市亘修廊，西北高楼傍粉墙。桂槛下临光德里，柳丝低拂永丰坊。
陪诸公集宛平相公园林十二首·其二
作者：毛奇龄
朝代：明
体裁：七言绝句

青溪百折洑流低，不见桃花路已迷。欲向岩前寻旧迹，渔舟尚在洞门西。
陪诸公集宛平相公园林十二首·其五
作者：毛奇龄
朝代：明
体裁：七言绝句

潞公水曲一陂穿，华子冈从百谷连。丹灶晓移修竹里，绳床昼设石坛边。
陪诸公集宛平相公园林十二首·其八
作者：毛奇龄
朝代：明
体裁：七言绝句

草花续树晚犹生，石栈连云断复行。怪道午桥光景别，一花一石手经营。
陪诸公集宛平相公园林十二首·其六
作者：毛奇龄
朝代：明
体裁：七言绝句

小雨初过景倍清，山堂设馔午烟晴。绿腰唱罢弹俱歇，满耳惟闻流水声。
陪诸公集宛平相公园林十二首·其十
作者：毛奇龄
朝代：明
体裁：七言绝句

尺五城南逼斗魁，丹霞丽日晃楼台。翠华若幸汾阴返，定遣山庄图画来。
陪诸公集宛平相公园林十二首·其十一
作者：毛奇龄
朝代：明
体裁：七言绝句

前林赤槿后乌椑，��流泉绕北陂。记得篮舆曾养志，潘生西宅赋诗时。
陪诸公集宛平相公园林十二首·其十二
作者：毛奇龄
朝代：明
体裁：七言绝句

石上洼樽就饮频，座中绮里发如银。十年未得还商洛，愿作留侯门下人。
陪诸公集宛平相公园林十二首·其四
作者：毛奇龄
朝代：明
体裁：七言绝句

丘壑新题集庆馀，刚逢宸翰赐来初。不悬宫左游岩榜，为有元和石鼓书。
陪诸公饮归酬赠钱大德震
作者：毛奇龄
朝代：明
体裁：七言律诗

春船载酒渡江濆，野馆浓花带日曛。许下早知繁主簿，座中今识孟参军。当筵皂帽欹红药，对岸青山挂白云。惭愧十年违禊饮，空从洛水诵君文。
陶君双寿
作者：毛奇龄
朝代：明
体裁：七言律诗

荷花并蒂满江浔，并坐薰风鼓瑟琴。记得述昏曾见志，最难却聘有同心。青蛾一奏瑶华乐，綵凤双栖珠树林。终日题诗编甲子，徵君吟过细君吟。
集东书堂即事兼呈祁五祁六兄弟
作者：毛奇龄
朝代：明
体裁：古风

栖乌遫遫起高树，大星落落流通波。平船刺河冷著曙，早来如此良会何。晨光满檐花满谷，窈窕虚堂映修竹。牙签三万甲乙殊，仍列中丞旧书轴。当轩进酒罗绮黄，朱花夜池华烛光。苦吟哀叹愁人肠，铜笙玉管藏曲房。东山高洞久倾谢，新墅难回紫庭驾。春日曾弹市阁间，落月谁歌墓林下。相看每惜良会稀，庭前又见朱花飞。冰卮清接露华坠，蜡槃横绕珠绳低，乌栖未栖乌欲啼。
集临江黄氏园用佳字
作者：毛奇龄
朝代：明
体裁：五言排律

夏雨歇山斋，清樽倚树櫰。丹花飞曲牖，碧水上空阶。地僻无常客，风生动远怀。高歌殊自遣，小住最为佳。楼隙云如嶂，盘中酒似淮。驰笺呼赵璧，谩语杂齐谐。迁坐踰龙涧，新庄彷鹿柴。谁怜黄叔度，把臂在天涯。
集侯官庄明府园居即事·其一
作者：毛奇龄
朝代：明
体裁：七言绝句

数亩閒园迥绝尘，丹花碧树荫通邻。最怜薛老峰边石，偏对蒙庄座上人。
集侯官庄明府园居即事·其二
作者：毛奇龄
朝代：明
体裁：七言绝句

鸡䐢蛙炙酒如洼，几局棋枰傍晚霞。啼鸟不知山客去，雨馀犹坐刺桐花。
集凫亭
作者：毛奇龄
朝代：明
体裁：五言律诗

小槛当湖胜，茅堂曲水西。绿杨宾骑满，碧筱女墙低。落日倾樽晚，邻园入牖迷。酒酣悲聚散，展转愧鸡栖。
集刘谦吉进士园赋得高枕乃吾庐同高宗楫司理邹峄进士刘始恢乔莱两孝廉韵
作者：毛奇龄
朝代：明
体裁：七言律诗

名园绿树映芳塘，冰瓮初开水阁凉。兴到客能寻远屿，醉来我欲睡匡床。墙阴日下葵根煖，槛外风生藕叶香。宾主悠然成静对，浑忘此地是他乡。
集刘选郎始恢新宅同李中允铠丘检讨象随李侍讲澄中黄徵士虞稷即席
作者：毛奇龄
朝代：明
体裁：七言律诗

永夜閒堂对曲卮，萧疏院落喜初移。谭深不觉围垆暖，炙美翻嫌下箸迟。透壁暗风摇短烛，开帘积雪满高枝。醉来静听官街鼓，犹似阎园酒散时。
集南湖即事
作者：毛奇龄
朝代：明
体裁：古风

扬舲出乍浦，高会南湖滨。春流涨前溪，朝日吐远津。结欢共遐迩，慕类忘新陈。临江接轻航，大道驰广轮。平居既修逖，积岁多风尘。何期愬难遘，兼得叙所亲。高筵倚长薄，妙伎联芳茵。但憎酒车缓，勿愁日驭湮。迟之见没月，将欲留经旬。离怀未全抒，良遇当再伸。尝恐岁时迈，对客为欢忻。况兼道路难，避人多苦辛。清明断霜雪，裹帽如纶巾。早行尚蒙头，双鬓已若银。
集同年米赞善宅和韵
作者：毛奇龄
朝代：明
体裁：五言律诗

逼槛拔山云，幽花入径分。亭虚岩作幛，石罅水生纹。秘笈閒中发，清谭静后闻。邻园延眺晚，高树挂斜曛。
集宋中即席赠梁园诸子
作者：毛奇龄
朝代：明
体裁：古风

夏城西望春云轻，大蒙小蒙花欲生。晚来飞雪洒寒兔，谁著梁园旧时赋。茅堂风细酒复香，江东才子还游梁。故园宾客久寂寞，魏生虽老犹康彊。东过太丘里，曾访练公子。公子亦远游，空看酂桥水。我今将上商丘驿，一宿侯生著书宅。四忆堂前吟未成，无数松楸绕南陌。当年侯氏嬗耆旧，更羡忠贞练司寇。中原遗迹总草莱，况复微文落人后。菁花被地�叶开，座中犹是梁园才。茫茫一望伤心处，只有梁王旧雪台。
集宗藩博公恭寿堂同徐翰林王博士即席
作者：毛奇龄
朝代：明
体裁：七言律诗

掖门高启日华居，迢递春风到绮疏。素盖幸随公子宴，朱函亲授献王书。帘间五木烧金鼎，庭下双槐映玉除。抽牍自怜陪乘晚，敢言词赋比应徐。
集家明府同诸公赋鹿脯分韵
作者：毛奇龄
朝代：明
体裁：五言律诗

野脡分难得，仙厨劈最宜。盘空方决齿，裘暖不须皮。得草呼朋急，包茅诱女迟。平原遗帖在，谁与共临池。
集恭寿堂观多罗惠王书额·其一
作者：毛奇龄
朝代：明
体裁：五言绝句

玉版垂钩劲，金枝倒薤清。书成为善字，令我想东平。
集恭寿堂观多罗惠王书额·其二
作者：毛奇龄
朝代：明
体裁：五言绝句

贤王妙图书，睿翰布金石。一见龙凤文，羞探虫鸟迹。
集晋安朱氏山亭题壁·其一
作者：毛奇龄
朝代：明
体裁：七言绝句

閒亭高枕剑山阿，暇日登临此啸歌。几曲山城万重涧，晚来青翠满窗螺。
集晋安朱氏山亭题壁·其二
作者：毛奇龄
朝代：明
体裁：七言绝句

栽花种竹傍东篱，邀客同衔锦蛎卮。忽见黑云迷似海，样楼山半雨来时。
集曲水即事
作者：毛奇龄
朝代：明
体裁：古风

青山百屏向南郭，积翠横开曲池曲。高楼一望秦山阳，流云断续梅雨凉。夜来布锦错灯火，列坐庭深对歌舞。行童十二唱柘枝，招摇背袖低参差。酒酣彻幕烛垂地，芗泽微闻堕环细。主人潦倒脱绛帻，尚引清樽照容色。交尽海内为名高，相逢不醉徒自豪。骊驹在门车在路，看杀庭前石榴树。
集河楼同吴陈琰暨门下傅生即席
作者：毛奇龄
朝代：明
体裁：七言律诗

佳客相逢解苧袍，閒堂深烛醉葡萄。楼头鼓瑟风俱远，座上闻歌兴自豪。入夜酒衔花气浅，临流水映竹窗高。深惭十载京华客，重见樽前散彩毫。
集淮阴旧城醉中送白门任金吾北行
作者：毛奇龄
朝代：明
体裁：古风

凤凰台上金吾子，醉藉寒风卧淮市。列戟曾扶春殿前，幽居近在秋花里。萧萧芦苇彻夜鸣，悲歌一上韩王城。黄河倒浪赤鲸动，青天曳日孤鸿惊。兹方卑湿不可住，欲看燕台筑金去。短帢还羁一饭亭，长帆竟挂三洲路。我同众客解佩刀，携樽共饯青龙桥。花宫百八总寂静，吴姬十五犹妖娆。我欲劝君酒，漫歌折杨柳。杨柳垂细条，霜花著人手。霜花扑簌泪满裾，相思常寄加餐书。竹竿籊籊任公子，莫向长安只钓鱼。
集闽县方京池亭同郑宫坊前辈高兆陈日浴定国即席分韵得花字
作者：毛奇龄
朝代：明
体裁：五言排律

良宴千秋胜，方塘十亩赊。飞飞天际雨，的的水中花。古荔蟠双磴，空亭枕一涯。壶冰倾醴酪，瓮醢杂鱼虾。香绕雕棂直，牙翻镂字斜。呼卢惊浴鹜，出烛及栖鸦。客尽来蓬岛，人如汎海槎。女螺才咫尺，何必问蒹葭。
集阎修龄若璩父子即席·其一
作者：毛奇龄
朝代：明
体裁：五言律诗

东第邀群彦，西园集酒徒。清缸开玉露，画桨待珠湖。角绮梁王赋，烹鲜陆氏厨。讴吟相间发，不忍听骊驹。
集阎修龄若璩父子即席·其二
作者：毛奇龄
朝代：明
体裁：五言律诗

白帢联深幛，黄花插近筵。宾朋王谢贵，父子庾徐贤。水调翻银管，冰浆泻玉船。淮南秋色远，对酒正苍然。
集韵牌即事
作者：毛奇龄
朝代：明
体裁：五言律诗

高会开三雅，裁诗抗五都。分题标绿字，就坐拥丹垆。狎雀迁林牗，看虫结井梧。他乡相对晚，那惜岁将徂。
雨中听三弦子适女士王玉映将之吴下过宿萧城西河里因作长句书感却示
作者：毛奇龄
朝代：明
体裁：古风

汝不闻三弦声最悲，啁嘐哳轧谁所为。天心雨落风迸裂，坐客一时双泪垂。三弦初开彷鼗鼓，万历年来重张甫。曹刚不作甫不传，何处新声到江浒。当前拨拉如诉说，漴漴嘈嘈渐相接。弦声复杂风雨声，拍散音繁语呜唈。江东女士当代希，会稽王氏留乌衣。著书不让汉时史，织素自怜机上诗。清晖阁中父书在，綵笔长濡旧螺黛。吟成红雨滴口脂，行得青藤绕裙带。风流遗世姿独殊，将从秦氏听啼乌。朝行卖珠暮无粟，天寒袖薄凉肌肤。可怜兵革满衢路，欲望西陵过江去。崎岖宛转进退难，祇恐行来且多误。昨宵行李深巷宿，闻汝空奁脱车轴。今朝寂历风雨来，令我停弦抚心曲。梧宫木落愁复愁，女坟湖畔今难留。君行渺欲向何所，长江浩浩还东流。蛾眉掩抑自今古，况复哀弹最凄楚。今朝自雨昨自晴，不尽三弦此中苦。从来出处难复难，愿君弦绝勿再弹。
雨中望庐山
作者：毛奇龄
朝代：明
体裁：五言律诗

秋雨入鄱阳，浮浮接混茫。丹崖迷北汇，青影散南康。波面双帆渺，天间九嶂长。望中真汗漫，何处问柴桑。
雨中送沈筑岩还姑山
作者：毛奇龄
朝代：明
体裁：七言绝句

春帆东下雨潺潺，千里江南送客还。此去应逢寒食后，杜鹃花发到姑山。
雨后小饮任氏草堂即席拈句
作者：毛奇龄
朝代：明
体裁：七言律诗

草堂积雨未曾开，霁色忻逢酒一杯。风息草头知碍竹，日穿叶隙见残梅。当轩野鸟横烟下，满案江鱼堆雪来。自昔题诗倾四座，何人不让彦升才。
雨后观牡丹即席和愚山韵
作者：毛奇龄
朝代：明
体裁：七言绝句

春灯幕府夜漫漫，细雨清樽傍药栏。莫道名花容易见，十年三度客中看。
雨后饮黄兵部园林留咏并与黄二之翰·其一
作者：毛奇龄
朝代：明
体裁：五言律诗

露席花间启，江舟雨后来。横廊堤柳接，捲幔水亭开。日晕穿林薄，烟丝挂酒杯。名园饶远兴，还上几层台。
雨后饮黄兵部园林留咏并与黄二之翰·其三
作者：毛奇龄
朝代：明
体裁：五言律诗

雉堞连烟暝，鱼餐旁水多。晚云浓过树，积雨暗流柯。湿蝶沽红网，翻鸥起碧波。空亭留襆被，钟磬动岩阿。
雨后饮黄兵部园林留咏并与黄二之翰·其二
作者：毛奇龄
朝代：明
体裁：五言律诗

每渡珠湖曲，长思红板桥。雨馀还荡桨，风起自生潮。碧嶂依晴阁，青田长夏苗。平栏低水面，四望总逍遥。
雨后饮黄兵部园林留咏并与黄二之翰·其五
作者：毛奇龄
朝代：明
体裁：五言律诗

爱煞名园胜，况兹园里人。论交诚有道，作赋妙能神。玉树开朱榭，清觞度锦茵。晚云留客处，野水自相亲。
雨后饮黄兵部园林留咏并与黄二之翰·其四
作者：毛奇龄
朝代：明
体裁：五言律诗

碧幕销红药，青衫映绿苕。座中谁最爽，吾爱马西樵。帘静山逾霁，天空鹤在霄。绳床歌啸永，不敢问归桡。
雨夜就亭送客观芍药即席和施公子彦悫·其一
作者：毛奇龄
朝代：明
体裁：七言绝句

花间送客暮登台，急管娇丝且慢催。君听阶前正风雨，莫教别后忆花开。
雨夜就亭送客观芍药即席和施公子彦悫·其二
作者：毛奇龄
朝代：明
体裁：七言绝句

何来玉树谢家儿，夜雨能歌送客词。华烛满栏人尽醉，一时回首看将离。
雨夜断桥闻笛声和丁起曹
作者：毛奇龄
朝代：明
体裁：古风

杨花飞飞落江渚，苏小坟前夜来雨。平船两桨何处寻，东风吹落杨花深。前湖水满欲归去，草暗裙腰湿花絮。断桥西上系锦舷，何处一声彻云路。初疑江徼吹胡笳，旋听索索筝琵琶。野塘无复折杨柳，春山自有落梅花。咿哑水面断还接，反覆分明诉天末。龙吟潭底水浅清，鹤唳寒滩雨呜咽。红楼高对十二重，梦回三峡流漴漴。陇头万里碧天外，武陵一曲清宵中。我闻桓伊夜吹笛，愁煞清溪赴都客。扶风夜听洛下吟，尚在平阳里中宅。杭州千顷西水头，新声吹出伊凉州。楼船箫鼓日无尽，长笛一声愁不愁。
雨歇口吟
作者：毛奇龄
朝代：明
体裁：古风

黄梅雨歇在村西，裁见晨光鸠复啼。江郭几重林里雾，柴门一线屐头泥。春潮渡马浮来阔，晓阁怀人望去迷。
雨淋铃
作者：毛奇龄
朝代：明
体裁：七言绝句

望京楼上月亭亭，兴庆宫中草色青。旧日张徽今在否，春风不奏雨淋铃。
雨过
作者：毛奇龄
朝代：明
体裁：五言律诗

雨过麦苗清，杨花扑地轻。平田千蝶舞，深店一驴鸣。上估牵车度，村姑担水行。双帘鲭馔美，犹似汴梁城。
雨雪曲
作者：毛奇龄
朝代：明
体裁：古风

雨雪冻关城，战士久从行。边风开甲渗，沙日耀戈明。衔冰和糗糒，烧火熨旗旌。不须吹木叶，万里作寒声。
雪
作者：毛奇龄
朝代：明
体裁：五言排律

朔气销寒日，同云合暮天。乱鸦鸣集树，野牧冻归田。村旆摇风急，檐丝有霰先。梁园方作赋，郢下拟调弦。枯柳惊飘絮，遥山俨带烟。林虚低舞蝶，衣冷细装绵。点地融还湿，飞空断复牵。撒盐时密密，浃水故溅溅。阁敞填镂瓦，窗高缀绮钱。映奁憎粉洁，贴鬓助花妍。昆玉为嵓秀，齐纨布土鲜。不愆常岁月，顿改旧山川。放眼增遐旷，浑身似洗湔。清光舒短昼，结溜挂长櫋。枝弱鸠巢折，涂荒马迹穿。层柯交愈晰，弃笠覆终圆。壁削时倾糁，篷摧屡扣舷。平沙疑炤蜡，远塞且吞毡。候近青云吕，歌传黄竹篇。愁吹关陇笛，思泛剡溪船。好景怀童齿，长贫愿瑞年。酒倾三雅外，裘敝数冬前。望隰钦刘绘，登台愧惠连。萧条穷巷里，谁与共高眠。
雪中入直史馆即事十韵
作者：毛奇龄
朝代：明
体裁：七言排律

朔风吹捲御河沙，早见天街散雪花。苑外扑将千片蝶，坛深噪过几群鸦。遮成翠帐疑朝雨，望去红墙似晓霞。谁赐锦貂还左掖，独骑羸马上东华。人逢玉署忻投璧，身在银河未汎槎。隔院冰㪣悬幕铎，傍檐糁落湿窗纱。惊心镇自烧青简，呵指真难草白麻。渴至未倾杯底酪，寒多先结砚头洼。宫台巀嵲依天近，辇道回环归路赊。一望苍茫愁思远，东安门外即天涯。
雪中别二友
作者：毛奇龄
朝代：明
体裁：七言绝句

梁园客散暮云低，阏伯祠前重解携。愁见马蹄残雪上，两行东去一行西。
雪中游张家园作
作者：毛奇龄
朝代：明
体裁：七言律诗

名园雪霁快追陪，酒酾冰壶冻未开。岂有瑶台乘马至，却疑云汉汎槎回。楼高俯见云千叠，裘敝偏惊风四来。不信燕山方十月，寒枝发尽岭头梅。
雪中陪益都相公请沐善果寺即事奉和原韵
作者：毛奇龄
朝代：明
体裁：古风

长安佛寺称最丽，洛下伽蓝鲜殊异。请沐长从丞相游，祗惜香山远难至。上冬十月大飞雪，禁苑层层冻云结。捲幔惊看花絮飘，点衣化作缃纹缬。朔风吹搅势转浓，特寻古刹烟岚重。封将塔上千寻荔，寒到门前几树松。香厨设馔饭尊客，啼煞慈鸦日将夕。更上毗卢阁上观，万里山河一时白。晚来颒水丼露盘，椒兰被体能忘寒。何期太子浴堂内，竟作春风沂水看。我今逝欲埽尘幭，到处追随傍车辙。纵使宵深归路迷，敢道足寒伤马骨。
雪中集梅庄主人何使君邸第有赠
作者：毛奇龄
朝代：明
体裁：古风

朔风习习海雁鸣，燕关千里同云生。会稽太守本廉吏，归却一钱旧有名。萧条独上郡国邸，将挟新书献天子。隘巷双轮驻若云，当轩一榻清如水。相从对酒并论文，门生故吏还纷纷。题诗不让杜老句，妙笔欲写羊生裙。珠绳宛转傍东壁，玉琯吹葭动寒色。何处相看雪最多，禁城西去梅花白。
雪中集诗牌饮李阁学宅
作者：毛奇龄
朝代：明
体裁：五言律诗

翠嶂云俱合，平桥路未乾。鹤归栖院静，客至换衣寒。剪毳凌晨散，涵晖向夜残。坐看东阁启，同厌大官餐。
雪后阊门舟集同周掌科吴太守陈学士姜京兆吕四洪烈即席
作者：毛奇龄
朝代：明
体裁：七言律诗

武丘东上雪初晴，载酒还过阊阖城。棹起日从云际豁，窗寒风向水边生。望中山作瑶林色，座上人传兔苑名。岁暮他乡临眺晚，几回系楫倍含情。
雪夕病起翻少陵腊日诗同诸公宿巴陵署
作者：毛奇龄
朝代：明
体裁：五言律诗

日泄罂脂煖，年还泽草消。翠萱侵腊色，冻雪散春条。药管随良月，银光漏紫霄。今朝谋醉夜，陵下酒家遥。
雪夜宿阪上同南士仿韩孟体联句即事·其一
作者：毛奇龄
朝代：明
体裁：五言绝句

夜拥阪上絮，恍卧清水里。早起见雪花，抛落若鹅子。
雪夜宿阪上同南士仿韩孟体联句即事·其二
作者：毛奇龄
朝代：明
体裁：五言绝句

竹折带鸦堕，窗白先鸡啼。布丝织门隙，认作邻女机。
雪滩钓叟歌四首·其一
作者：毛奇龄
朝代：明
体裁：七言绝句

白雪滩头旧隐沦，雪花深处一垂纶。芦中来往人争识，道是吴江顾茂伦。
雪滩钓叟歌四首·其三
作者：毛奇龄
朝代：明
体裁：七言绝句

白荻花开笠泽东，移家住在荻花中。前身疑是沧江叟，后身疑是紫溪翁。
雪滩钓叟歌四首·其二
作者：毛奇龄
朝代：明
体裁：七言绝句

松陵东下水潆洄，浪花都作雪花堆。投将犗子冲舟去，钓得鲖鱼似屋来。
雪滩钓叟歌四首·其四
作者：毛奇龄
朝代：明
体裁：七言绝句

西塞渔人未著书，清滩万叠雪来初。松陵原有天随子，早向吴江学钓鱼。
雪鉴和尚四十
作者：毛奇龄
朝代：明
体裁：七言律诗

如是于今不可闻，入廛长得利人群。携瓢汲破池中月，赐衲披来岭上云。八證好参无上偈，三乘总是悟空文。台前宝鉴光如雪，四十年来一见君。
雯水师像·其一
作者：毛奇龄
朝代：明
体裁：五言绝句

百尺青松丝，一枝红杏子。万象独露机，得此画图里。
雯水师像·其三
作者：毛奇龄
朝代：明
体裁：五言绝句

如意指挥去，天花满空山。当年参石雨，曾坐天花间。
雯水师像·其二
作者：毛奇龄
朝代：明
体裁：五言绝句

老僧袒右肩，结跏在危石。东渡何所闻，南嵓似相识。
霍缙云之官有赠
作者：毛奇龄
朝代：明
体裁：五言排律

仙都新作宰，苍岭远之官。桃树分三隘，莲花折九盘。县符星濑急，民力蔗塘宽。地僻联瓯越，山虚抱井干。驱鲸顽自化，种秫课仍完。妙令称强项，收人贵挈肝。才名羞短驭，家世重长安。郡本开严助，人如望李繁。王程方峻切，努力渡河干。
霖臣招予汎舟三日夜
作者：毛奇龄
朝代：明
体裁：古风

商霖好探奇，携我汎青翰。日日南湖汗漫游，恍若乘槎度河汉。山桥画柱溪洞门，夏王台殿西施村。碧江开锦簟，绿草藉金尊。樯铃榜吹杂柁鼓，朝日西飞暮来雨。五木烧残江鹳飞，千花开处山鸡舞。君家兄弟真绝伦，携予一避桃源春。山中七日家应改，几欲还家愁杀人。
霜天晓角 其一 同丁大声、史宪臣、徐徽之、蔡大敬、来成夫登望京门楼
作者：毛奇龄
朝代：明
体裁：词

平沙十里。滚滚江潮水。横下秋鹰如削，短草岸，朔风起。栏杆人共倚。旧关何处是。记得西施，去路残阳外，碧烟里。
霜天晓角 其二 晓起
作者：毛奇龄
朝代：明
体裁：词

柳烟如织。病起逢寒食。昨夜东风吹紧，花梢上，雨来急。晓开铜镜立。镜光涵晓色。惊见浓云堆下，梨花月，一轮白。
霜天晓角·同丁大声、史宪臣、徐徽之、蔡大敬、来成夫登望京门楼
作者：毛奇龄
朝代：明

平沙十里。滚滚江潮水。横下秋鹰如削，短草岸，朔风起。栏杆人共倚。旧关何处是。记得西施，去路残阳外，碧烟里。柳烟如织。病起逢寒食。昨夜东风吹紧，花梢上，雨来急。晓开铜镜立。镜光涵晓色。惊见浓云堆下，梨花月，一轮白。
露觔祠·其一
作者：毛奇龄
朝代：明
体裁：五言绝句

行露多蔓滋，委身贵能早。修黛扬绿烟，罗裙裹青草。
露觔祠·其二
作者：毛奇龄
朝代：明
体裁：五言绝句

日炤银书榜，沙衔石阙词。高邮州上路，争认露觔祠。
青云辞奉呈益都相公书事
作者：毛奇龄
朝代：明
体裁：古风

皇帝践祚一十七，诏遣求贤重经术。廷臣内外交荐扬，惟恐蒐罗有遗失。堂堂公府推益都，泰阶早建元臣模。星辰照地启遥瞩，仁寿格天开令符。辟门撤牗进岩穴，每遇缝衣肯折节。一时名士归杜淹，无数高文过张说。嗟予诎处东海滨，十年奔走忘冬春。少为吴市吹篪客，老作安丘卖饼人。何期闾里甫偃仰，北府南司递相奖。蒯彻佯推东郭生，钟君误荐西亭长。秋风飒飒九月寒，布衣草屩来长安。挟书欲上苦局促，怀刺未投空往还。缦胡短后走落拓，时向天街问寥廓。扫去知为丞相门，望中何处公孙阁。先生大度括九有，日布弘帱被广亩。迎来田窦不下床，却为王符倒屣久。凤咮龙鬣不易攀，置身疑在青云端。虚怀只觉渤海浅，温语顿令寒谷暄。逡巡瞻拜叹迟暮，折简重邀酌青酤。釜熟能传钟傅铭，筵前许借萧何箸。方圜湿燥左右排，就中铏鼎加盐梅。佳鱼总向天厨出，美酒多从赐膳来。殷勤厚意转相属，百福千祥慢教祝。衔泽深于滟潋杯，馀光照向参差烛。独怜布被甫覆踝，日扯黄绵裹寒者。庭前隙地仅马旋，翻为儒生贳高厦。只此闿惠非偶然，授餐适馆昭前贤。杜陵果惬万间志，姬旦岂徒三握传。况当子，念寒士，先料徵车给廪秭。水部分将主父钱，金门预受东方米。圣君贤相遘一时，嗟予后至犹逢之。谓予琐琐倘不信，请看今日青云辞。
青未阁十景之二和徐昭华作郭外春山
作者：毛奇龄
朝代：明
体裁：七言绝句

城边高阁起嵯峨，城外春山列翠多。只为倚窗描不尽，尚留一半在青螺。
青玉案
作者：毛奇龄
朝代：明
体裁：词

东扬不用占星婺。是家有、真贤孺。曾隔兵戈遥海路。合州城外，雷阳驿畔，多少仳离处。千山万水归来喜。看膝下、人如树。但得朱颜能久驻。蟠桃花发，蓬莱水浅，谁道流年度。